
Necesidad urgente pa combati trafico di droga 


A ranca den cartera di pueblo 


Awo gobierno ta bay “cremencha” 
pa yuda esunnan mas vulnerabel 


Preocupante 


Crecemento di e crisis di pobresa 
entre migrante sin documento 


invistigacion ta sigui 


Brug di Baltimore a cay 
despues di accident cu bapor 

CAFT den su carta fecha 14 di Maart ultimo, e comision 
ci supervision a duna su reaccion riba e di tres “uitvoer- 
ingsrapportage 2023,” caminda sin duda tin cu constata cu 
gabinete Wever Croes II, a sali di bon, hopi bon mes. 


‘Het CAft gaf in zijn advies bij de tweede vastgestelde 
begrotingswijziging 2023 (BW) aan additionele meevallers 
te verwachten. 
Dit beeld wordt met de derde UR bevestigd. Het CAft 
verwacht dat Aruba het jaar zal kunnen afsluiten met een 
financieringsoverschot van ruim AWG 200 miljoen voor de 
collectieve sector, wat neerkomt op 3 procent van het bruto 
binnenlands product (bbp). 
Het CAft verwacht voor 2023 een financieringssaldo van 
ruim 3 procent van het bbp, ruimschoots boven de norm 
van 1 procent van het bbp. ” 


E cifranan aki no ta wega, ya cu ta papia di un “surplus” di 
200 miyon florin pa loke ta presupuesto 2023 finalmente cu 
sin duda ta hopi placa pero na mes momento ta confirma e 
esfuerso di un pueblo Arubiano, a a haci e caha di gobierno 
gordo cu tur medidanan cu a ser implementa pa scapa cara 
dilanti di gobierno Hulandes. 


Den mesun reportahe aki di CAft entrega na Minister di 
Financia y di Cultura, Xiomara Maduro, e comision di super- 
vision ta splica di con Aruba su gobierno, a logra e surplus 
impresionante aki, confirmando e sacrificio haci pa pueblo, 
cu te ainda ta cargando un peso enorme pa loke ta infla- 
cion ocasiona pa e tantisimo medidanan cu gabinete Wever 
Croes II a implementa contra pueblo. 


“Dit hogere financieringsoverschot komt door forse meeval- 
lers bij de directe belastingen (winst- en loonbelasting), 


indirecte belastingen (belasting op bedrijfsomzetten (BBO), 
accijnzen en invoerrechten) en overige baten (toeristen- 
heffing en deviezenprovisie).” 


Cu otro palabra, CAft den su carta na Minister Maduro di 
14 di Maart ultimo, ta wordo mustra cu e 200 miyon aki, a 
bira posibel p'e medidanan imponi pa gabinete Wever Croes 
II, manera impuestonan directo conoci como impuesto riba 
ganashi y impuesto riba salario. 


Na mes momento tambe a mustra cu impuestonan indirecto 
manera aumento di BBO na frontera, e subida di cobransa 
di accijns riba diferente producto pero tambe gasolin cu 
diesel y tambe ‘invoerrechten,’ mientras cu tambe gobierno 
a ricibi mas entrada via di entre otro toeristenheffing y e 
asina yama ‘deviezenprovisie.’ 


CREMENCHA 
Gran mayoria di e suma di 200 miyon florin di surplus aki 
a sali for di cartera di pueblo ya cu tur loke a produci na 
impuesto pa gobierno, e persona of negoshi cu tin cu paga 
gobierno e suma adicional di e medida, ta pone pueblo carga 
e peso financiero aki. 


E surplus aki ta placa di pueblo, caminda pa gran parti miles 
y miles di cas- y famia rond di e isla, ta bibando den situ- 
acionnan dificil sin cu nan por sali dilanti ya cu e inflacion 
crea p'e medidanan di Gabinete Wever-Croes II, a pone cu 
e carga financiero ta birando dia pa dia mas grandi, loke ta 
conduci na problemanan social serio den comunidad henter. 
Awo ta den e contexto aki tin cu mira husga declaracion 
di Prome Minister Evelyn Wever-Croes ayera na prensa, 
caminda el a bisa lo siguiente: “gobierno ( su gobierno) lo 
cremencha den presupuesto pa por introduci algun ‘toeslag’ 
pa yuda esunnan mas vulnerabel.” 


Pues 200 miyon a saca for di pueblo, a haci e buraco entre e 
bestaandsminimum ainda mas grandi cu tur medidanan cu a 
wordo impone y awo ta bisa e mesun pueblo castiga aki, cu 
lo bay “cremencha” cu mesun placa di pueblo aki, pa “trata” 
di yuda esunnan den mas necesidad. 


Simplemente algo increibel ya cu pueblo si no por cremencha 
ya cu e ta hogando den un lama di inflacion cu no tin profun- 
didad na bista!! 


A ranca den cartera di pueblo 


Awo gobierno ta bay “cremencha” 
pa yuda esunnan mas vulnerabel 

TA trata aki di e caso contra ex-Minister Paul Croes cu ta 
yegando su fase final despues di shete aña, caminda diabi- 
erna siman pasa, a tuma luga e ultimo caso di apelacion den 
e caso di "ontneming" den IBIS. 


Un caso cu a inicia 28 di Maart 2017 cu entrada hudicial 
na cas di Paul Croes, ta parce cu e episodio amargo aki ta 
yegando su fin y locual sigur ta remarcabel, ta e echo cu tin 
dos acusado cu a haya sentencia den e caso aki, esta Felipe 
"Chelito" Shwengle y tambe Juan "Juancho" Feliciana, kend- 
enan nunca a bay KIA pa sinta nan castigo. 


Algo cu a wordo cuestiona formalmente, cu dicon tur hende 
cu haya un sentencia di Hues mester bay prizon y e dos 
sospechosonan aki nunca a mira e celnan di KIA. 


Mientras tanto Paul Croes ta sintando un castigo di 3 aña y 
e dos personanan aki ambos cu sentencia di Hues di 2 aña 
y 1 aña y 6 luna respectivamente, nunca a wordo piki pa 


Ministerio Publico of pa CEA. 


Pakico e Executie Officier di OM no ta cumpli cu ley y cumpli 
cu sentencia di Hues pa e dos culpabel aki? Pakico ta proteha 
nan asina hopi? 


Ministerio Publico den un declaracion na januari a informa 
prensa cu motibo ta cu KIA lo ta yen pero entre januari pa 
awo tin mas di 100 detenido a wordo manda pariba, pakico 
e dos nan aki no? 


Caso IBIS ta yegando su fase final y 2 di mei lo tin e ultimo 
sentencia caminda e caso aki den un forma abnormal a dura 
asina largo pero den tur e 7 aña di caso, no a haya espacio 
pa Chelito y Juancho bay sinta nan castigo cu Hues Gruyters 
a dicta na nan. 
Nos kier bolbe duna beneficio di duda na Ministerio Publico 
(despues di 6 aña) y haci e pregunta atrobe pakico nunca a 
bay over na detencion di ambos acusado? 


OM no a haya luga pa nan bay cera 


Caso IBIS yegando su fin y ainda dos culpabel ta liber 

Ministro di Husticia y Asunto Social ta anuncia cu 
entrante 28 maart 2024 segun Ley di Molester, durante 
30 dia lo tin oportunidad pa un y tur tuma conocemento 
na Departamento di Legislacion y Asunto Huridico, 
Schotlandstraat 53 di un peticion di permiso cu a ser 
haci pa un instalacion di gas di 1x 150 galon na Paradera 
176. Den e periodo aki tur hende por expresa por escrito 
nan desacuerdo cu dunamento di e permiso menciona. 
Esaki mester ta dirigi na Ministro di Husticia y Asunto 
Social mediante director di Departamento di Legislacion 
y Asunto Huridico, Schotlandstraat 53. 


GRANDI di droga for di un boto cu tabata purba drenta e 
isla. E balor riba caya di e droga confisca ta encera miyones, 
locual ta genera preocupacion p'e magnitud di e opera- 
cionnan di contrabando di droga den e region. E intercepcion 
aki ta lanta varios pregunta alarmante: Cuanto otro carga- 
mento ilegal a logra drenta Aruba cu exito? Ken ta e cumpra- 
donan di e cantidad di droga aki? Y kisas mas importante, 
con nan ta drenta y sali contrabanda for di e isla apesar di e 
medidanan di siguridad halto cu a wordo implementa? 


Aruba, conoci pa su beachnan bírgen y su industria turistico 
bibo, desafortunadamente ta un target tambe p'e organ- 
isacionnan narcotraficante cu ta busca pa explota su local- 
idad strategico. Cu solamente dos punto di salida principal, 
aeropuerto y waf, tur dos ekipa cu protocol estricto di sigur- 
idad y control, e pensamento cu cantidad grandi di droga ta 
drenta y sali for di e isla ta genera un precupacion serio. 


Ta evidente cu e organisacionnan di narcotraficacion ta 
importa droga continuamente na Aruba, y cu e isla ta sirbi 
como punto di transborde na luga di destino final. Esaki ta 
crea e pregunta con e narcotica aki ta wordo exporta den 
cantidad asina grandi? 


Autoridad, cu asistencia internacional, ta hibando un bataya 
implacabel pa desmantela e rednan criminal aki. Sinembargo, 
ta evidente cu e organisacionnan aki tin colaborado local cu 
ta facilita nan operacionnan riba e isla. 


Pa combati e menasa aki na un manera efectivo, ta rekeri 
un enfoke multifacetico. Na prome luga, ta importante pa 
mehora y amplia e capacidad di vigilancia y inteligencia pa 
por identifica y interumpi e actividadnan di contrabanda 
prome cu nan yega costa di Aruba. Esaki por encera por 
ehempel mas cooperacion cu e organisacionnan interna- 
cional y e uzo di tecnologia avansa pa vigilancia marítimo. 


Ademas, reforsa e medidanan di siguridad na frontera, 
particularmente na aeropuerto y na waf, ta crucial pa evita 
cu cargamento illegal ta drenta of sali sin wordo detecta. 
Inverti den entrenamento y ekipa personal di control di fron- 
tera cu e ultimo herment y tecnica di deteccion por mehora 
nan efectividad significativamente pa detecta contrabando. 
Participacion comunitario y campaña di sensibilizacion 
publico tambe ta componente esencial den e lucha contra 
narcotrafico. 
Ademas, ta importante pa trata e factornan socioeconomico 
cu ta contribui na e vulnerabilidad pa trafico di droga, 
manera pobresa y falta di oportunidad. Invertí den educa- 
cion, crea cupo di trabou y programa social, autoridad por 
empodera comunidad pa resistí e tentacion di placa facil cu 
narcotraficantenan ta ofrece. 


Na final, e intercepcion di un carga grandi di droga na Aruba 
ta pone den evidencia e menasa generalisa cu e organ- 
isacionnan di narcotraficante ta representa y e neces- 
idad urgente di un accion concerni pa combati e menasa 
aki. Fortaleciendo siguridad na frontera, mehora capac- 
idad di inteligencia, fomenta cooperacion internacional y 
envolvi comunidad, Aruba por interumpi efectivamente e 
operacionnan di contrabanda di droga y salvaguardia su 
ciudadano y su bishitantenan di e consecuencianan dañino 
di droga ilegal. 


Bataya contra trafico di droga 


Den fin di siman pasa, autoridad di Aruba 
a intercepta y confisca un cantidad 

RECIENTEMENTE, reunion preparatorio a 
continua entre Ministerio di Husticia y Asuntonan 
Social y FEPA, pa loke ta e proyecto dentro di 
Veilige Barios, caminda ta bay brinda muchanan 
di basisschool bijles gratis den e vaknan di 
rekenen y taal. 
Un paso sumamente importante, pasobra di e 
forma aki ta brinda e muchanan un oportunidad 
adicional y ta yudanan yega na un futuro mucho 
mas miho pa nan mes. 


E proyecto di Veilige Bario’s ta consisti di diferente 
pilarnan, un di e pilarnan aki ta pa crea siguridad 
den e bario a traves di diferente metodo manera 
mas iluminacion, mas siguridad den trafico. 


Banda di esaki, e otro pilar ta pa percura cu tin 
mas actividad den bario, pa di e forma aki nan 
no ta riba caya y por participa den mas actividad 
den e centronan di bario. Pa e parti aki, Ministerio 
di Husticia y Asuntonan Social ta colaborando cu 


CEDE Aruba, caminda antes solamente 500 mil florin tawata 
wordo ubica pa e centronan di bario por opera, awendia 
esaki a subi te cu alrededor di 2 miyon florin. 


Un otro pilar, ta percura pa mas participacion di e ciudada- 
nonan den e bario mes. 


Diferente programanan ta enfoca riba deporte, cultura, 
musica y workshops pa loke ta e parti laboral, pa asina e 
hobennan por haya mas conocimento, pa asina engrandece 
e oportunidad pa participa den e mercado laboral. 


Esaki ta algo sumamente importante, mirando cu e muchanan 
cu tin mester di e ayudo adicional, lo por haya esaki riba e 
tereno di enseñansa, specificamente e tereno di rekenen y 
taal, cual ta dos vak importante pa e desaroyo profesional 
educativo di e hoben. 


Minister di Husticia y Asuntonan Social sr. Rocco Tjon, 
a gradici FEPA, kende ta e instancia cu ta bay ehecuta e 
proyecto aki, caminda cuater basisschool lo cuminsa 
participa den e proyecto piloto aki y alrededor di 60 mucha 
lo ricibi e oportunidad pa forma parti di e proyecto aki. 


Den cuadro cu Veilige Bario’s 


Reunion a continua pa loke ta proyecto piloto pa 
introduci bijles gratis pa mucha di scol basico 

DEN sombra di economia aparentemente prospero di Aruba 
ta cay un sombra di pobresa, particularmente entre su 
poblacion di migrante sin documento. 


Pobresa, caracterisa pa falta di recurso economico pa satis- 
face e necesidadnan basico of mehora calidad di bida, ta 
manifesta den diferente manera riba e isla, observando un 
aumento notabel entre esunnan cu ta biba den sombra pa 
motibo di su condicion ilegal. 


Tradicionalmente pobresa ta wordo clasifica den cuater 
categoria: absoluto, relativo, situacional y generativo. 


Na Aruba, e pobresa cu migrante sin documento ta exper- 
encia ta cay den categoria situacional, ya cu nan condicion 
ilegal ta duna acceso na oportunidad legítimo di trabou y 


servicio esencial difícil. A pesar di e stabilidad economico 
general di Aruba, tin un tendencia preocupante di pobresa 
creciente, particularmente entre e migrantenan sin docu- 
mento. 


E hendenan aki hopi biaha ta biba den sombra, miedo pa 
deportacion y cu acceso limita na servicio social y protec- 
cion legal. Como resultado, nan ta lucha pa cumpli cu nan 
necesidadnan basico y ta experencia mas vulnerabilidad. 


Opinion publico riba e tema aki ta dividi. Mientras algun ta 
pleita pa compasion y sosten pa migrante sin documento, 
otro ta pleita pa aplicacion estricto di e leynan di migracion, 
incluyendo deportacion. 


E dicotomia aki ta refleha tension social mas profundo y dife- 
rente perspectiva riba migracion y pobresa. Pa 
trata e pobresa cu ta crece entre e migrante sin 
documento na Aruba ta rekeri un enfoke multi- 
facetico. 


E ta inclui no solamente duna asistencia inme- 
diato y servicio social na esunnan den neces- 
idad, pero tambe trata e causanan fundamental 
di pobresa, incluyendo desigualdad economico y 
politica di migracion . 


Finalmente, promove empatia y comprension den 
sociedad ta crucial pa garantisa cu ningun indi- 
viduo of comunidad ta keda atras den e buskeda 
di prosperidad y inclusion di Aruba. 


Crecemento di e crisis di pobresa entre migrante sin documento 


Diaranson, 27 Maart 2024 
AWEMainta 
LOCAL 
7 



EXECUTORIALE 


VERKOOP 


Ten overstaan van notaris mr. Chamila Agnella 
Tromp of haar waarnemer zal op vrijdag 3 mei 
2024 om 10:00 uur 's-morgens in het 
Auditorium van de Kamer van Koophandel 
te Aruba aan de J.E. Irausquin Boulevard 10, 
Oranjestad, Aruba, in één zitting bij opbod en 
afslag in het openbaar worden verkocht, ex 
artikel 3:268 van het Burgerlijk Wetboek van 
Aruba: 


MEIVELD 47-B 
een woonhuis met verder toebehoren staande op 
het recht van erfpacht tot 22 juni 2053 op een 
perceel domeingrond groot 1.351 m2 gelegen te 
Meiveld in Aruba, kadastraal bekend als Eerste 
Afdeling Sectie P nummer 2607 
richtprijs: Afl. 335.000,00 


Een onherroepelijk en onvoorwaardelijk onderhands bod kan 
worden uitgebracht tot uiterlijk donderdag 18 april 2024 ten 
kantore van Newleaf Notary, J.E. Irausquin Boulevard 22 te 
Aruba, of via email: auction@newleafaruba.com verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverklaring, 
een bankgarantie of andere vorm van zekerheid aan te tonen 
aan de Executant in staat te zijn tot nakoming van zijn bod en 
de bijkomende kosten. 
De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
Op de veiling zijn van toepassing de Algemene 
Veilingvoorwaarden voor Executieveilingen (AVVE) en de 
Bijzondere Veilingvoorwaarden zoals vastgesteld door notaris 
mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


NA ImSan lo habri un oficina di dokter di cas 
nobo na luna di april. E ta bay ta un HOED 
(Huisartsen onder één dak), esaki ta un 
concepto unda diferente dokter di cas ta traha 
hunto riba 1 localidad pa brinda servicio n’e 
aseguradonan di AZV. 


Eventualmente 5 dokter di cas ta bay traha 
den e oficina nobo, cual 3 di nan ta cuminsa 
caba na april. Dr Gonzales-Diaz, cu ta conoci 
ya pa hopi aña na Aruba como dokter di cas 
y 2 dokter nobo; dr Laura Barrenzueta y dr 
Lorena Soto. Nan tres ta cuminsa pa atende 
e pashentnan cu te cu luna di maart 2024 
ta pashent di e dokter Geerman -Tromp di 
Savaneta y dr Every/Essed na San Nicolas. 


Dr Geerman-Tromp y dr Every ta bay cu 
pensioen como dokter di cas y AZV kier gradici 
nan pa tur e añanan cu nan a brinda servicio 
na e aseguradonan di AZV. E pashentnan ta 
bon bini for di 2 di april n’e oficina nobo na 
ImSan. 


P’e aseguradonan di AZV na ImSan 


Un oficina di 
dokter di cas nobo 
ta habri su porta 

PROME Minister Evelyn Wever-Croes a indica cu 
desde inicio di gobernacion di Gabinete Wever- 
Croes, e unico tereno cu a ser otorga, pa loke 
ta trata construccion di hotel, ta e tereno pa 
construi Secrets Hotel na San Nicolas. 


Un di e prioridadnan di e gobierno actual ta pa 
traha na bienestar y desaroyo di San Nicolas, y 
pa e motibo aki a tuma e decision pa otorga e 
permiso pa e hotel aki, cu lo crea cupo di empleo 
y e desaroyo economico cu e comunidad di San 
Nicolas tanto ta anhela. Gabinete Wever-Croes a 
hereda un compromiso total di 7000 camber, a 
logra bahe na 2000, y lo sigui traha na reduci e 
cantidad aki aun mas. 


Prome Minister Evelyn Wever-Croes 


Unico tereno cu Gabinete Wever-Croes a otorga 
desde 2017 ta pa construi secrets hotel 

DIABIERNA, 22 di maart, Minister Geoffrey 
Wever a haci un bishita na The Pier Skyview na 
Scheveningen, Hulanda, unda e mandatario a 
reuni cu interesadonan priva cu a expresa nan 
entusiasmo pa introduci un atraccion similar 
na Aruba, specificamente den e ciudad di 
Oranjestad. 


E bishita aki ta forma parti di e esfuersonan 
continuo pa revitalisa e centronan di ciudad di 
Oranjestad y San Nicolas, un iniciativa cu ta busca 
pa aumenta e trafico di persona y, por conse- 
cuencia, e factibilidad comercial di e areanan. 
Un di e strategianan clave ta pa introduci atrac- 
cionnan unico cu por atrae tanto turista como 
residente local. 


Interesadonan priva a sugeri cu e introduc- 
cion di un “Ferris Wheel” – similar na esnan 
famoso den ciudadnan manera Orlando, London, 
y Paris – por sirbi como un manera pa diversi- 
fica y enrikece e ofertanan di atraccion turis- 
tico na Aruba. E plan pa situa e atraccion aki den 
Oranjestad ta contribui na e esfuerso pa revit- 
alisa e capital y ofrece un alternativa atractivo 
na e zona mas satura manera Palm Beach. 


Minister Wever a expresa cu e inversionistanan 
priva ya ta cla pa inicia cu e proyecto, pero ta 
reconoce cu lo tin varios permisonan guber- 
namental necesario prome cu e ehecucion. E 
proceso pa obtene e permisonan aki ta esencial 
pa sigura cu e proyecto ta den linea cu e regu- 
lacionnan y normanan di siguridad estableci. 
Minister Wever a sigura cu e lo sigui e desaroy- 
onan di cerca pa mira cu tur cos ta cana manera 
debe ser. 


Minister Wever a enfatisa su apoyo pa inver- 
sionnan cu ta alinia cu e vision pa revitalisa e 
centronan di ciudad di Oranjestad y San Nicolas. 


Geoffrey Wever: 


Bishita cerca grupo 
cu kier instala un 
Ferris Wheel den 
Oranjestad 

D E P O R T E 


deporte@awemainta.com 


E caymannan di Rooi Afo ta dal un bankete cu e indjannan 
di Caiquietio y ta logra un victoria importante y ta pomp 
poco adrenalina den aspiracion pa avansa den e prome tres 
luganan. E wega programa 4'or di atardi sigur no tabata 
e faborito di ningun team. Den higra di solo y cu un calor 
fuerte. 


Pero esey no a stroba e Caymannan e atardi aki. Nan a bin 
dicidi y ta score prome na di 17 minuut pa medio di nan 
maximo goleador Anthony Prieto Sanez. Caiquetio ta purba 
reacciona pero ta bin empate te na di 74 minuut. Ta Litmar 
Lacle cu ta pone e bala den gol pa haci e wega 1-1. 


Pa Litmar esaki ta su di 5 gol riba su record personal. Tur 
dos team ta sigui lucha p'e gol di victoria y ora tur hende a 
kere cu cada team lo bay cas cu un punto, ta Jean Marc Faro 
cu un gol na di 90 minuut ta duna e Caymannan e victoria 
importante aki. Asina Rooi Afo ta suma 6 punto y ta pasa 
ocupa e di cuater luga lagando Caiquitio ta wak e bom di e 
tabla. 


Prome cu e wega aki cos no tabata mustra mucho di gaba 
pa e caymannan. Nan tabata hungando bon futbol pero 
cada biaha tabata bay cas man bashi. Den futbol no ta existi 


hunga bon of duna bon bataya of hera gana. E bieunan ta 
bisa, “Hera no ta conta den guera.” Den futbol e unico cos 
cu ta conta ta gana. 


Despues di derota preta contra Bubali Y SC United, e team di 
Rooi Afo awo si ta logra saboria un victoria importante. Tres 
punto di oro cu ta pone nan den un posicion caminda nan ta 
cuminsa e di dos buelta cu optimismo. 


Manera nos a menciona den e articulonan anterior, Rooi Afo 
no ta un ekipo facil y si bo balota nan, nan por bira fastioso 
y hasta por sorprende bo. 


E team di Caiquetio a haya e les aki diadomingo atardi. Pa e 
Indjannan esaki ta un oportunidad cu nan ta laga slip di nan 
man. Un victoria lo a duna nan 9 punto y lo por a sigura nan 
un tercer luga, pero awo nan ta na di 5 luga y cu necesidad 
urgente di habri e di dos buelta cu victoria. 


Cu tanto Unistars como United hungando bon futbol, e wega 
contra e Hulknan di Bubali sigur ta bay ta un wega crucial pa 
e indiannan di Caiquetio. 


Di otro banda e caymannan ta habri siman djente djente, 
moral halto y e sentimento cu no solamente nan por bataya 
pero gana tambe. 


E campeonato Honor Plata ta para un rato pa semana santa 
y ta continua dia 7 di april. 


FUTBOL COPA HONOR PLATA 


Rooi Afo ta saboria victoria importante 

E furiosonan di Santa Fe mester a bataya duro pa logra un 
victoria minimo di 1-0 riba e Diablo Rojonan di Sero Janchi, 
Jong Aruba. Un wega bastante pareu cu por a bay ambos 
banda. Sigur e furiosonan cu mas iniciativa pero cu e Diablo 
Rojonan lansando contratake peligroso. 


Tanto e keeper di Santa Fe, Joshua Munoz como e keeper di 
Jong Aruba, Johan Osorio tabata tin nan man yen durante 
full e wega. Y ambos tabata responsabel cu e wega a keda 
preta asina. Treciendo salbacion cu etiketa di gol. E gol di 
Santa Fe ta cay na di 37 minuut ora den un bruhamento den 
e volante di Jong Aruba, e capitan di Santa Fe, Jair Faro, ta 
piki un bala den medio campo y ta pone un paso 
milimetrico pa Caleb Jean Baptiste, ken ta drenta 
area y ta los un tiro cu e keeper Osorio ta logra 
mishi cu ne, pero asina mes e bala ta lora drenta 
e gol pa haci e wega 1-0. ' 


Despues di e gol aki tur dos team ta sigui pusha 
bay dilanti y wega a bira hopi atractivo cu atake 
na ambos banda di e veld. Tiro desvia y hasta 
bala cu ta dal den tubo tabata parti di e wega. 
Ambos ekipo tabata faya den e toke final. 


Albeiro Acosta ta regresa den e delantera di e 
Diablo Rojonan y tabata mustra peligroso den 
algun hugada pero e fanaticada a bay cas sin 
wak un tiro di dje riba gol. E defensa di Santa Fe 
no a dun'e chens para arma un tiro. Sigur nan 
maximo goleador Justin Wever a haci falta den 
e wega aki. E delantero no por a participa den e 
wega importante aki pasobra e mester a sinti un 
wega di castigo. 
Un otro delantero cu no por a pone su nomber 
riba e scoring sheet ta Fladimy Franqios. Esaki 
ta e prome wega cu e peligroso delantero no ta 


score un gol. Pa e furiosonan di Atletico Santa Fe, esaki ta 
un victoria sufri pero imporante. Cu e resultado aki Santa 
Fe ta pasa empata cu Jong Aruba na 9 punto pero cu miho 
average di gol. E furiosonan a yega e wega aki sabiendo cu 
un derota lo por tabata un golpi duro den nan aspiracionnan 
pa bolbe Division di Honor. 
Pero e team ta responde den bon forma y ta logra piki e 
3 puntonan importante aki. Ambos team ta cera e prome 
buelta cu 3 victoria y dos derota. Sigur e Diablo Rojonan 
ta bayendo cas man bashi pero cu cara na laira. Suerte no 
tabata di nan banda e wega aki, pero e bala ta rondo y ainda 
tin 5 wega mas pa bay. 


FUTBOL COPA HONOR PLATA 


Santa Fe mester a bataya duro pa gana e Diablo Rojonan 

SCARSEDAD di cas a cuminsa empeora e 
scarsedad di personal awo. Segun un inves- 
tigacion di Viisi Hypotheken entre mas cu 
1,000 Hulandes entre 22 y 35 aña sin cas 
propio, e 25% di e hobennan trahado no ta 
solicita pa un trabou si nan no por haya un 
vivienda adecua cerca di e trabao. Esaki ta 
segun AD basa riba e investigacion. 


E falta di cas accesibel p’e principiantenan a 
bira asina urgente cu e 51% di e encuesta- 
donan a indica cu un cas cerca di e empresa 
por pone nan cambia di trabou. 


Particularmente e hendenan den nan binti 
aña ta mira e balor di e cas di e empresa. 
Similarmente, vakantie den area cu opcion di 
alohamento limita no lo atrae hopi peticion. 


“E investigacion ta mustra cu e principi- 
antenan ta spera cu e doñonan di trabao 
ofrece solucion creativo, y cu un parti signifi- 
cante ta dispuesto pa cambia di trabou debi 
na e aspecto aki,” Hergen Dutrieux di Viisi 
Hypotheken a bisa, segun informa pa AD. 


E mayoria di e principiantenan ta spera cu 
doñonan di trabao hunga un papel mas activo 
den provision di alohamento. E doñonan di 
trabao por yuda e personal cu alohamento di 
diferente manera, manera converti bonus den 
entrada fisico di forma flexibel pa aumenta e 
suma di hipoteca, paga e real estate of yuda 
cu haya cas cu un huur adecua. 


Mas cu un tercer parti di e hoben trahado lo 
desea pa tin alohamento di empresa. “E bario 
industrial, manera Philipsdorp na Eindhoven, 
a surgi cu e idea cu tur tin derecho na un 
cas salu, cu hofi y na un distancia cortico di 
trabou,” Dutrieux a remarca. 


“E idea aki ta keda relevante un siglo despues 
di e prome barionan industrial a keda completa 
y ta mustra cu hopi principiante ta buscando, 
dentro di un cas atractivo, un luga agradabel 
pa biba.” 


Fuente: AD 


Scarsedad di cas ta empeora scarsedad di personal 


Trahado hoben den dificultad pa haya vivienda adecua 


Foto: Wouter van de Klippe 

Witte Donderdag/Huebs Santo 
28 maart 2024 – 7 pm 
Viering Heilig Avondmaal (Nederlandse Dienst) 
Santa Cena (Sirbishi na Hulandes) 


Goede Vrijdag/Bierna Santo 
29 maart 2024 - 9.30 am 
Viering Heilig Avondmaal (Papiamento Dienst) 
Cena Santa (Sirbishi na Papiamento) 


Pasen/Pasco di Resureccion 
31 maart 2024 – 9.30 am 
Gezamelijke dienst San Nicolas/Piedra Plat 
Sirbishi hunto San Nicolas/Piedra Plat 


GEEN DIENST IN DE MIDDAG 
NO TIN SIRBISHI ATARDI 


Diensten Stille Week/Sirbishinan Semana Santa 


DIAMARS mainta trempan a tuma luga un incidente 
catastrofico n'e waf Mericano di Baltimore ora un container 
di 948 pia a accidenta cu Francis Scott Key Bridge, cu a 
causa e collapse di un parti significativo di e brug. E impacto, 
cu a tuma luga den scuridad, a causa cu auto y hende a cay 
den e Riu Patapsco. 


E ekipo di rescate a logra recupera dos sobreviviente, di 
cual uno ta den estado critico mientras un cantidad insigur 
di persona ta sigui desapareci. Autoridad di Baltimore a 
confirma cu ta kere cu por lo menos shete persona a bay 
awa, aunke e cifranan exacto ta keda insigur. 


US Coast Guard a reacciona lihe riba e suceso, lansando un 
mision activo di buskeda y rescate. Segun e reportahe, e 
barco envolvi, Dali, cual ta propiedad di Grace Ocean Pte Ltd 
y ta administra pa Synergy Marine Corp, a perde propulsion 
ora el a sali for di e waf, loke a causa e impacto cu e brug. 


E impacto di e incidente aki ta extende mas leu cu e opera- 
cionnan di rescate inmediato, ya cu e ciere di un di e puer- 
tonan mas activo di Merca ta menasa di interumpi e fluho 
di mercancia, incluyendo auto, carbon y varios producto di 


comodidad. E expertonan ta anticipa e posibilidad pa retraso 
grandi n'e costa Noordoost. 
Autoridad a declara un estado di emergencia y gobernador 
Wes Moore ta desplegando recurso federal pa maneha e 
crisis. FBI ta n'e sitio pa investiga, aunke no tin indicacion di 
terorismo. Presidente Joe Biden a wordo informa di e situa- 
cion. 
Dali, cu ta charter p'e compania di barco Maersk, tabata 
bayendo for di Baltimore pa Colombo, Sri Lanka. 


Mientras cu e causa di e impacto ta keda bou investigacion, 
por a wordo confirma cu tur miembro di e tripulacion, incluy- 
endo e pilotonan, ta sano y salvo. 


Mientras e esfuersonan di rescate ta sigui memey di e 
restonan, e enfoke ta cambia pa trata e ramificacionnan 
logistico y economico di e incidente. 
E collapse di Francis Scott Key Bridge ta sirbi komo un recor- 
datorio di e vulnerabilidad di infrastructura crítico y e nece- 
sidad di medida di siguridad solido den operacion marítimo. 
Segun cu e investigacion ta desarroya, e autoridadnan lo 
traha pa determina e secuencia exacto di e eventonan cu a 
conduci n'e evento tragico aki. 


Brug di Baltimore a cay despues di accident cu bapor 

OTMAR Oduber, den nomber di Plataforma Nos Pais a haci 
un denuncia formal diamars mainta dilanti di Parkietenbos 
relaciona cu decision tuma pa gobierno y cu ta afecta nos 
comunidad y nos medio ambiente, entre otro. 


Segun gobierno, Parkietenbos ta cera, pero por mira truck 
yen di sushi ta drenta y sali bashi, dus sushi ta kedando 
atras. 


E vecindario a reacciona caba y e comision di Parkietenbos 
ta considera e olor insoportabel, indicando cu e ta hasta 
un atentado contra e derechonan humano di esunnan cu ta 
biba den e area. 


Otmar ta comparti opinion di e comision y adicionalmente 
ta denuncia un decision tuma pa DOW y gobierno cu no a 
wordo participa na comunidad di Aruba y e bisiñanan en 
particular. 


“DOW y e minister di Medio Ambiente a tuma e decision di 
bay bek na un sistema di kima sushi, kima sludge y bestia 
morto na un forma habri.” 


Es decir, tur loke ta wordo kima ta simplemente bay den 
aire, contaminando tur e area. E sistema aki no a funciona, 
rapport traha p'e propio DOW 5 aña pasa ta mustra cu ta 
descualifica e sistema di kima sludge (desperdicio humano), 


no solamente pasobra e no ta sirbi y no tabata cumpli cu e 
exigencianan di e bestek, pero cu pio ainda e no ta “milieu 
vriendelijk”, o sea ta contra un medio ambiente sano y 
hasta a pidi e tempo ey pa TNO haci un investigacion. pero 
e minister a dicidi di bin cu ne bek, sea na Parkietenbos of 
cualkier otro area. 


Oduber ta bisa e ultimo aki pasobra e por a compronde cu 
e minister tin e intencion di hal'e, pa evita e criticanan na 
Parkietenbos, y bay San Nicolas cu ne unda cu e problema 
di falta di higiena lo ta mescos. 


E rapport ta mustra cu e sludge tabata sali pa 90% sin 
wordo kima, despues e tabata wordo mescla cu e sushi cu 
tabatin riba dump y dera eynan. Esey tabata e motibo pa 
cual tabatin e cantidad di musca tur tempo. 


Cinco aña pasa a para e proceso aki y awo DOW cu aproba- 
cion di e minister, tin intension di bay paga mas cu 100 mil 
Florin pa luna pa bay bek na un sistema cu no ta funciona y 
cu ta contra derecho humano. 


Otmar ta puntra su mes, unda esunnan cu ta representa 
pueblo di Aruba ta? Unda e 21 miembro di Parlamento ta 
y dicon nan no ta para dilanti Parkietenbos y puntra kico 
ta pasando, independiente si nan ta sostene gobierno of ta 
oposicion. Esaki ta algo grave, no ta cuestion di un persona, 
ta trata di barionan rond di Parkietenbos cu ta pasando den 
pena pa varios aña. 


PAHO for di 5 aña pasa a mustra riba e epidemia cu por 
wordo crea p'e sushi cu tabatin na Parkietenbos, awo a core 
pa Ser’i Thijshi (cu tabata un solucion temporal di 2 pa 3 aña 
mientras tabata busca e solucion a largo plaso cu tabata e 
incinerator, cual ta pega keto bay den Parlamento) y adicio- 
nalmente den nos awanan door di e problema di RWZI. 


“E solucion p'e problema di Parkietenbos presenta pa e 
minister responsabel ta pa parti'e den tur bario y hiba e 
desaster di Parkietenbos den tur bario na Aruba”, Oduber 
a declara den forma sarcastico, pero na mes momento hopi 
preocupa. 


Finalisando el a bisa cu e ta spera cu e decision di bolbe 
kima sushi den un forma habri y ademas cu e minister por 
duna e hindervergunning pa por pone e incinerator traha y 
evita cu e desaster actual sigui crece y explota. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Otmar Oduber ta denuncia 


Minister a tuma decision di bay bek na sistema di kima 
sushi, bestia morto y sludge den forma habri den aire 

PA algun dia caba den e bario di Pos 
Chikito, algun truck y ‘heavy equip- 
ment’ di DOW a hala atencion y curi- 
osidad di mayoria di esunnan cu ta 
bibando den e bario aki. 


Dos pida caminda cu pa añanan largo 
ta di santo, cu ta conta cu menos di 20 
cas den e cayanan, a wordo sorprendi 
cu nan ta hayando asfalt, un aña prome 
cu eleccion 2025 di gobierno di MEP. 


No solamente di gobierno di MEP pero 
tambe d lider di partido di MEP kende 
ta responsabel pa loke ta infrastruc- 
tura rond di e isla. 


Ta dos caminda di tera cu no ta wordo 
masha uza, cu no conoce pasada di hopi 
auto manera e caminda di Barcadera 
for di e planta di awa y electricidad di 
WEB bayendo abou cu ta un caretera 


masha ocupa mas tur dia pa trafico. 
Ta un caretera cu ta den mal estado, cu 
ta hopi dañino pa autonan cu ta pasa 
riba e caretera aki pero pa casi 7 aña, 
Gabinete Wever Croes I y II, no a duna 
atencion pa drecha e caretera aki. 


Mesun cos por bisa di drechamento di 
e caminda di asfalta dilanti di hotelnan 
grandi na Palm Beach, caminda tur ora 
awa stinki ta acumula y e camindanan 
ta den mal estado y riba e careteranan 


aki tin miles y miles di turistanan como 
tambe hendenan local ta pasa tur dia 
pero pa gobierno y e minister di infra- 
structura, esaki no tin prioridad pero e 
dos pida camindanan pa Pos Chikito si 
e ta altamente necesario. 


 E dos careteranan cu a wordo asfalta 
siman pasa y ayera dialuna, a haci hopi 
habitante contento, super contento 
pero ta hanchinan cu ta poco uza pa 
trafico general mientras cu tin necesi- 
dadnan cu ta mucho mas urgente cu e 
tipo di camindanan aki. 


Sinembargo ta e tipo di proyectonan 
aki ta bolbe duna indicacion cu elec- 
cion ta den porta y cu e di dos Gabinete 
Wever Croes II, lo no dura mucho mas 
ya cu MEP ya a bin ta preparando pa 
bula afo y keriendo cu nan lo ta bek 
aden atrobe. 


Gobierno y Prome Minister a inicia campaña asfaltando caminda 

TA manera e minister y e parlamentarionan di e gobierno 
aki a perde “gevoel’ cu gastamento di placa di pueblo. Nan 
ta manera un mucha chikito cu mas bo bis'e p'e no haci algo 
y e ta mustra bo cu e ta hacie toch. Asina e gobierno aki ta 
keda haci y mas placa di pueblo ta bay na fiestamento. 


E biaha aki gobierno di Aruba a traves di su prins mr. Ady 
Thijzen na Hulanda a bay over na huur “un kasteel” aya na 
Madre Patria pa pone un fiesta grandi y asina derochamento 
di placa por sigui. 
Y aki na Aruba nos mester a scucha poco dia pasa durante 
un progama na radio cu mas di 800 mucha tin e necesidad 
pa por haya desayuno na scol y gobierno ta keda gaba tur 
dia cu nan tin surplus. 


Esaki ta un crimen di marca mayor. Ora bo ta gaba cu surplus 
y cu bo tin placa di mas y nos muchanan mester depende di 
un fundacion pa por haya desayuno na scol. Con ta permiti 
algo asina na Aruba? Nos ta hayando miyones di florin na 
entrada di turismo y nos muchanan pasando den necesidad 
pa haya un desayuno? 


Ta mescos cu un tata di famia ta gaba cu e tin placa den su 
cartera, pero no ta duna su yiunan di come, pero ta gasta e 
placa den bar of fiestamento. 


Asina aki e gobierno ta manehando e pueblo aki, surplus 
pa nan famia y amigonan y nada pa pueblo, nada pa nos 
muchanan. Tampoco nada di ley cu mester a pasa den 6 
minuut. 


Nos lider mr. Mike Eman y hunto cu AVP semper a boga 


y lo keda boga pa nos pueblo tin un miho bida y sigur un 
miho porvenir pa nos muchanan y mi ta kere door di esey, e 
ultimo dianan nos por a tuma nota di atakenan di diferente 
parlamentario di MEP riba nos lider mr. Mike Eman, cu ta 
drentando pueblo y mayoria di pueblo su curason ta anhel- 
ando pa nos lider y AVP bolbe guia e pais aki un biaha mas. 


Mirando e cariño di pueblo pa mr. Mike Eman cu ta birando 
dia pa dia mas grandi, panico a cuminsa drenta partido MEP 
y cierto parlamentarionan riba instruccion di esunnan den 
Cocolishi, a cuminza cu nan atakenan personal. 


Tin un parlamentario di MEP cu a yama nos lider pa “lider- 
cito”, ki hilaridad. Pasobra tur e parlamentarionan di MEP 
hunto no ta yega e cantidad di voto cu nos Lider mr. Mike 
Eman tin, cu ta casi 7000 voto. 


Nos tin e presidente di parlamento cu a yama nos lider pa 
BOA, ta comprendibel cu e ta bisa esey y el a haya miedo, 
pasobra galiña ta wordo comi pa BOA y ta pone nos corda 
un galiña dilanti TOP FM buscando firma pa votamento pa 
parlamento Europeo a bay laga tent atras na careda. 


Otro parlamentario cu su tata ”Minister di Orea” a traha cas 
pa su ruman por a biba ”pornada“ den parke Jaburibari riba 
custia di placa di Pueblo. 


Anto sin lubida esun cu a yama nos lider pa lidercito, unda 
e si tabata un lider di 2 otro parlamentario cu a keda hunto 
den un camber di hotel na Hulanda, ta keda pasa e mesun 
habon pa otro p'asina nan por spaar mas placa (daggeld 
vergoeding) di pueblo pa nan por a hinca den nan saco. 


Partido AVP un biaha mas ta haci un apelacion riba Partido 
MEP y RAIZ, pa stop cu gastamento di placa di pueblo, stop 
cu biahamento pa loco y duna nos pueblo y nos muchanan 
loke nan tin derecho riba dje. Palabra di elogio pa e funda- 
cion cu amor ta purba di percura pa mas di 800 mucha haya 
nan desayuno na scol. 


Cu Dios bendiciona nan cu e bon trabou. Pero ta keda un 
deber sagrado di gobierno na prome luga pa cuido di nos 
muchanan y ta derecho di tur mucha esaki ta. 


Gobierno lo por cumpli cu su deber, si Gobierno y e parla- 
mentarionan cu ta sostene coalicion, stop cu gastamento 
di placa di pueblo den biahe rond mundo sin logra nada p'e 
pais aki. Pone man na boso curason y pone nos pueblo y nos 
muchanan central di berdad. 


Juni Croes (AVP) 


Gobierno di Aruba ta sigui cu fiestamento cu placa di pueblo 

E prome feria pa aña 2024, Feria Himno & 
Bandera tabata uno exitoso cu un total di 20 
cabay participando riba diasabra. 


E prome categorianan a conta cu e yegua Açaí y 
e cabay Diamante ganando titulo di Miho Cabay 
di Paseo y Rasputin como e Miho Cabay Castra. 


A sigui pa e cabaynan di Paso Fino di diferente 
edad, cual tabata buscando nan clasificacion pa 
e Gran Campeonato na final di anochi. 


Un espectaculo sigur tabata cu pa prome biaha 
den mas cu 20 aña, publico por a aprecia un 
ehemplar di Trocha y Galope, Hennessy,propiedad 
di famia De Vocht, cu a logra un prome luga den 
su categoria y na final di anochi a bay cu e titulo 
di Gran Campeon den Trocha y Galope. 
E Gran Campeon di Trocha a keda Presumido del 


Resultado di diasabra competencia di ehemplar 


Exitoso Feria di Himno y Bandera di 
Organisacion Caballista Arubano (OCA) 

Anhelo, propiedad di Lea Vink, cual ta un ehemplar 
cu ta participando pa di dos biaha, mirando cu ta 
menos cu 8 luna pasa cu e ehemplar aki a yega 
for di Colombia. 


Por a aprecia tambe loke ta e futuro di e deporte 
cu e potro y potrancanan cu a drenta pista di 
competencia. 


Villa Floralina a competi su dos potronan pa 
prome biaha y logra dos titulo di Campeon 
Joven pa nan ehemplar Heredero del Rey de Villa 
Floralina y Valioso de Villa Floralina. Criadero de 
los Indios a logra Campeona Joven den Paso Fino 
cu nan potranca Mamasita Reina de los Indios. 


Na final di anochi den un categoria emocio- 
nante e Gran Campeona di Paso Fino a keda 
den nomber di Florentina di Villa Floralina, e 


Diaranson, 27 Maart 2024 
AWEMainta 
COMUNIDAD 
19 


Campeona Reservada Artemisa de Deo Volente y 
Prome Finalista Estrella del Paraiso di famia Ras. 


Den e machonan Secreto de Magico di famia 
de Cuba a keda como e Gran Campeon, y den 
su debut den competencia, e cabay propiedad 
di famia Wong, Insistente de Santa Ana a keda 
como Campeon Reservado, Prome Finalista 
Romantico de Villa Floralina, y Segundo Finalista 
Relampago de Altagracia. 


Un pabien na tur propietario y montador. 

E IWD (International Women’s Day) ta wordo 
celebra rond mundo desde 1911. E dia ta pa 
crea aspiracion pa inspira igualdad di genero 
rond mundo y pa libera hende for di bias, stereo- 
type y discriminacion mientras na mes momento 
promove diversidad, igualdad y inclusion. 
Tur aña riba 8 di maart e isla ta wordo recorda 
riba e tres balornan hunto cu e necesidad pa 
traha hunto y colectivamente celebra e logronan 
como tambe conscientisa riba e temanan promi- 
nente. 
Na Hilton Aruba Caribbean Resort & Casino, 
actividadnan di IWD a keda dividi den varios dia 
durante luna di maart. E actividad di mas memo- 
rabel tabata Women’s Cafe, na unda cu miem- 
bronan di team ta invita pa conecta hunto cu 
otro mientras ta bebe un koffie, y disfruta di 
algun snacks intercambiando idea y perspec- 
tivanan tocante topiconan hopi importante den 
gruponan chikito sinta na mesa. 
Cada grupo a disfruta di contribucionnan di 
miembronan di team como tambe profesion- 
alnan. Nan a discuti con pa balansa un carera 
y bida familiar, con pa biba un bida saludabel y 
con pa trata cu nos propio spiritualidad, con pa 
ta honesto cu nos mes den bira ken nos ta di 
berdad enbes di ken otronan ta spera pa nos ta. 
Tabata hopi bisto cu tur hende muhe sinta na e 
mesanan a comparti e mesun dilemanan y tabata 
contempla riba e mesun preguntanan existen- 
cial. E ‘sisterhood’ di hende muhe cu a forma 
den e camber a brinda un experiencia intimo, 
suavisando e conexion entre participantenan for 
di diferente departamentonan y edadnan. 
E forum tambe a aprecia e charla di Marisol Croes 
kende a describi su mes y su propio caminda cu 
el a cana den bida, pa defini su identidad indi- 
vidual. 
E hende muhenan na Hilton, cu hopi meta y entu- 
siasmo, a celebra e dia pa medio di sostene y 
motiva otro, derivando un sentido profundo di 
comunidad y empatia cu nan envolvimento. 
E evento tabata organisa pa Departamento di 
Recursonan Humano, y Nicole Hart di Ama Lurra, 
Consultancy Coaching & Training. 


Celebrando y sosteniendo hende muhe na Hilton Aruba 

RECIENTEMENTE SETAR a haci un donacion na 
Aruba Scholarship Foundation pa brinda nos studi- 
antenan cu ta bay studia na Merca, Canada of den 
region e oportunidad pa ricibi un beca. Cu e dona- 
cion aki, SETAR ta compromete su mes cu e ense- 
ñansa di nos hobennan y e crecemento profesional 
di nos studiantenan cu ta nos futuro profesionalnan. 


Aruba Scholarship Foundation a wordo funda na 
1989 y ta un fundacion completamente independi- 
ente cu ta otroga beca cu fondo ricibi di fundraising y 
donacion tur aña pa e studiante por sigui un estudio 
superior acredita den exterior. E becanan ta comple- 
tamente complementario banda di e studielening 
di Aruba. Desde su existencia Aruba Scholarship 
Foundation a otorga mas cu 100 beca den diferente 
ramo. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


SETAR ta contento di partner cu Aruba Scholarship Foundation 


Diaranson, 27 Maart 2024 
COMUNIDAD 
22 
AWEMainta 


UN investigado di e Universidad di Queensland a descubri 
un genero nobo di tor di cacho largo mientras cu e tabata 
campa den e selva tropical di e interior di Gold Coast, 
Australia. 


E tor, batisa como "Excastra albopilosa," a wordo haya pa 
James Tweed di e Scol di Medio Ambiente di e universidad. 


"Un mainta mi tabata canando door di e campamento na 
Binna Burra Lodge y algo a yama mi atencion riba un blachi 
di Iomandra (un famia di mata cu flor)," James a recorda, 
ora cu el a tuma nota cu inicialmente el a confundi e tor cu 
sushi di parha, e universidad a informa, citando Tweed. 


"Pa mi sorpresa, mi a mira e tor di cacho largo mas espon- 
hoso y extraordinario cu mi a yega di mira. E tabata midi 9,7 
mm y tabata un beyesa yamativo cora y preto cubri cu lana 
largo blanco," el a señala. 


E cientifico a mustra e insecto na varios specialista y despues 
a manda un e-mail n'e Coleccion Nacional di Insecto di 
Australia na Canberra, caminda e expertonan a confirma cu 
e tor tabata un especie completamente nobo. 


"Nos a scoge e nomber Excastra p'e genero, cu na Latin ta 
nifica "di e campo" y p'e nomber di e especie, nos a scoge 
albopilosa, cu ta traduci como 'blanco y yena di lana,' Tweed 
a splica. 


E cientifico no sa exactamente con pa splica e aparicion di 


e lananan blanco riba lomba di e tor, pero ta sospecha cu e 
caracteristica aki por ta asocia cu un intento pa disfrasa y 
pasa pa un insecto asesina pa un fungus. 


"Esaki posiblemente lo disuadi e depredadornan, manera 
parha, di com'e, pero hasta cu un hende por a haya mas 
specimen y studia mas e especie aki, nos no por bisa cu 
siguridad pakico e tor aki tin asina hopi lana," Tweed a 
supone. 


E cientifico a expresa cu e tipo di descubrimento casual 
aki ta pone di relieve cuanto especie desconoci por existi y 
cuanto di nan por ta den peliger di extinsion. 


Durante paseo den mondi 


A descubri accidentalmente especie nobo di tor 

DURANTE un conferencia di prensa di Gobierno, Prome Minister 
Evelyn Wever-Croes a elabora riba e importancia cu e lucha contra 
abuso y abuso sexual di mucha tin pa Gabinete Wever-Croes II. Prome 
Minister a indica cu abuso contra menor tabata prioridad number 1 
di Gabinete Wever-Croes I, ta di Gabinete Wever-Croes II, y lo keda 
prioridad number un den e temponan nos dilanti pa proteha nos 
muchanan. 


Prome Minister a splica cu den wowo di muchanan, hendenan adulto 
ta esnan cu t’ey pa cuida y protehenan. Na momento cu nan wak un 
adulto, nan ta wak un persona cu por yuda nan, evitando pa hende 
haci nan daño. Pero na momento cu e persona ey faya nan, e daño cu 
lo causa riba e criatura ta ireversibel. E impacto ta asina devastador, 
cu lo afect’e pa resto di su bida. 


“Gabinete Wever-Croes lo sigui tuma pasonan sigur y firme pa sigui 
den e lucha contra abuso di nos muchanan. E ta alarmante pa wak 
e resultado di e estudionan haci, indicando cu esnan cu ta comete e 
acto di abuso contra mucha, 99% di biaha ta un persona cu ta cerca 
di e mucha. Pero e ta un indicacion fuerte tambe cu aparte di leynan 
di castigo y investigacion, mester cuminsa enfoca mas den e famia. 
Y aki ta unda nos mester di cada ciudadano di pais Aruba, pa yuda 
nos. Gobierno a haci, ta haciendo, y lo sigui haci tur di su parti, pero 
ta importante pa conta riba sosten di cada ciudadano pa cu esaki 
tambe. Prevencion ta den man di nos tur” Prome Minister a enfatisa. 


E lucha contra abuso y abuso sexual di menor 
ta prioridad number 1 di Gabinete Wever-Croes 

A emiti un alerta tocante 'nitazenos', un forma nobo di 
opioide sintetico cu ta 300 biaha mas potente cu e heroina 
y 20 biaha mas cu e fentanil. Esakinan a bin ta inunda Reino 
Uní y a causa mas di 100 morto desde e zomer ultimo, 
segun Daily Mail. Cu e crecemento di consumo di e droga 
aki, conoci como e 'droga Frankenstein', autoridad Britanico 
a lanta e bos di alarma. 


Gobernacion a tuma medida door di prohibi otro 15 opioide 
sintetico, incluyendo 14 tipo di nitazenos, clasificando nan 
como droga di categoria A segun e ley tocante mal uzo 
di droga di 1971. Esaki ta nifica cu si detene un persona 
distribuyendo y fabricando e droganan aki por wordo 
condena na cadena perpetuo, mientras cu esunnan cu tin e 
droganan aki den nan poder por wordo castiga te na shete 
aña di prizon. "E opioide sintetico aki ta hopi mas toxico cu 
heroina y a causa miles di morto den exterior. Nos ta deter- 
mina pa sigura cu e droganan destructivo y letal aki no por 
invadi den nos comunidadnan na Reino Uní", Chris Philp, 
minister di Polis y criminalidad a declara. 


E prohibicion di e 14 tipo di nitazenos aki ta sosode memey 
di un crecemento di e cantidad di morto relaciona cu e 
droganan aki. Entre juni di 2023 y e ultimo februari, 76 


persona a muri debi na e substancia aki na Inglatera, 17 na 
Escocia y ocho na Wales. E ciudad mas afecta pa e nitazenos 
tabata Birmingham, unda e cantidad di morto relaciona cu e 
droga den zomer pasa tabata dobel di e normal. 


E compania Suiso Ciba Pharmaceuticals a cuminsa desaroya 
nitazenos mas cu 70 aña pasa cu e meta di alivia dolor di e 
enfermonan di cancer y di hende cu ta recuperando despues 
di un operacion. Aunke e remedi aki no a wordo autorisa pa 
test clinico, e miedo a su potencial adictivo, el a yega riba 
mercado ilegal. 


Awendia, mayoria di nitazenos ta wordo produci den labo- 
ratorio ilegal na China, cu tambe ta elabora den otro pais, 
incluyendo Reino Uní. 


E crecemento di popularidad di nitazenos ta atribui na nan 
prijs abou y electo, manera tambe door di e scarsedad 
di heroina riba mercado ilegal, cousa p'e prohibicion di 
produccion di amapola door di e Talibannan Afgano. Otro 
rason p'e crecemento di nitazenos por ta un acuerdo entre 
Merca y China na 2019 pa castiga produccion di Fentanil, 
loke a causa cu e laboratorionan ilegal na China a produci 
otro substancia. 


Alerta p’e ‘droga Frankenstein’ 


Nitazenos ta provocando morto na Reino Uní 

DURANTE e Conferencia di Prensa di Gobierno di Aruba dialuna 
mainta, unda a decreta luna di April como e luna contra di abuso 
di mucha, Prome Minister Evelyn Wever-Croes tambe a elabora 


riba e parti di e prevencion di abuso di e mucha. 
Riba prevencion Gobierno ya a tuma diferente accion. A bin cu e 
meldcode, e codigo di proteccion, y tambe cursonan di Signs of 
Safety pa profesionalnan den sectornan social, enseñansa, salud 


publico y husticia pa asina tur profesional por raporta na forma 
uniforme y pa tur informacion relaciona cu e mucha ta central 
den un sistema. A bin cu cursonan pa full e veld social duna door 
di European Family Justice Alliance. Esaki ta pa trece hunto tur 
experticio pa atende cu e temanan di abuso. Tambe e edificio 


Family Justice Center unda tur profesional lo ta ubica ta den su 
fase final. 


Tambe Gobierno a organisa e campaña nacional “Mi Mesun Heroe” 
cu ta un proyecto di 52 episodio educativo pa nos muchanan y 


pa mayornan, pa conscientisa e muchanan desde chikito kico por 
y kico no por, pero principalmente kico pa haci pa stop actua- 
cionnan no permiti contra muchanan. 


Gobierno tambe a adresa diferente tema riba cuido di victima. A 
cera un Memorandum of Understanding (MOU) entre ful e cadena 


di expertonan, y asina ta garantisa cuido psicologico p’e victima 
y tambe un  psicologo pa guia e interogacion. Di e forma ey e 


caso presenta por ta mas solido y hues por yega na castigonan 
mas halto. Tambe e tema di e “Vertrouwensarts”, cu tin atencion 
constante di Prome Minister, a apunta un medico forensico cu ta 
specialisando den e materia. 


Riba tereno di investigacion, pa por acelera esaki y p’e inves- 
tigacion ta di calidad mas halto a tuma e siguiente pasonan: Pa 


loke ta trata interogacion e asina yama “studioverhoor” a certi- 
fica zedenrechercheurs y psicologonan p’e studioverhoor di 
menornan di edad y a busca tur material nobo pa inrichting di e 


studioverhoorruimte. Ministerio Publico tambe a bin cu un guia 
nobo pa maneha caso di agresion sexual y tambe e ‘recherche- 
psycholoog’ ta den preparacion. 
  
Pa locual ta trata e castigonan, ya na aña 2020 a hisa castigo 
maximo te na 15 aña. Delito sexual no ta caduca, e verjaringster- 


mijn a wordo elimina y no ta importa cuanto tempo pasa, si un 
victima por presenta prueba, e abusado lo haya su castigo. Den 
caso di otro delitonan tin un fecha cu esakinan ta caduca, pero 
no den caso di delitonan sexual mas. Tur esakinan ta cambionan 


den ley na aña 2020. 


Sinembargo hopi biaha Gobierno ta haya critica cu nan no ta haci 


nada contra abuso di mucha of abuso sexual di mucha na Aruba. 
Esaki no ta corecto. Gobierno di Aruba a tuma tur e pasonan caba 
pa purba preveni e abuso por medio di conscientisacion, pa ora 
e abuso tuma luga p’e cuido di e victima y su famia, p’e inves- 
tigacion bay mas lihe y miho cu casonan mas solido y asina e 


caso por yega dilanti hues y por yega na castigonan mas halto. 
Y Gobierno lo sigui traha hunto cu profesionalnan pa bringa e 
abusonan aki. 


Sinembargo tin un problema hopi serio cu ta frustra practica- 
mente tur e esfuerso di e trabou di Gobierno y di profesionalnan. 


Ta conoci cu 99% di abuso sexual di mucha, e abusado ta famia 
of conoci di e famia. Un persona hopi yega n’e famia cu e mucha 


ta confia, por ehempel un amigo of amiga di e mama of e tata, 
pareha nobo di e mama of e tata, welo of wela, tanta of omo y bisi- 
ñanan. Solamente 1% di e casonan, ta personanan totalmente 
desconoci. Pues 99 den cada 100 abusado sexual di mucha ta 
personanan cu mayornan ta confia cu e cuido di nan yiunan. 


Prome Minister a remarca cu pa combati e crueldad enorme aki 


contra un mucha, nos tur mester haci’e. Por cuminsa cu evita 
99% di e casonan aki door di pone mas tino y wak miho cu ken 
nos ta laga nos yiunan y principalmente reconoce e señalnan den 


e muchanan of den esunnan cu ta wak p’e mucha. Mester e coop- 
eracion y e compromiso di mayornan y tur adulto den famia pa 
cu esaki, pasobra Gobierno no por dicidi cu ken mayornan tin di 
laga nan yiunan, y Gobierno no t’ey tampoco ora mayornan laga 
e mucha den man di hendenan conoci cu kisas kier haci e mucha 
daño. 


“P’esey nos ta decreta luna di April como e luna Contra Abuso di 
Mucha pasobra e no ta algo cu Gobierno, ni Parlamento, ni profe- 
sionalnan por haci nan so, e ta algo cu nos tur tin cu compromete 


nos mes pa haci”, Prome Minister a enfatisa. 


Prome Minister Evelyn Wever-Croes: 


Gobierno di Aruba a tuma diferente accion 
riba prevencion di abuso di mucha 

DIABIERNA, 22 di maart, minister Geoffrey Wever a bishita e 
instituto Wageningen University and Research pa explora e posi- 
bilidad di cooperacion pa pusha e desaroyo di agricultura comer- 
cial. Aplicacion di tecnologia innovativo pa produccion comercial 
di e.o. fruta y berdura ta esencial pa stimula agricultura comer- 


cial. Cooperacion cu institutonan di conocemento ta parti esen- 
cial pa desaroyo di agricultura comercial como un pilar nobo di 


Aruba su economia. 


Wageningen University and Research, un partnership entre 
Wageningen University y Stichting Wageningen Research ta un 
instituto renombra mundialmente riba tereno di aplicacion di 
tecnologia innovativo di cultivo. 


Minister Geoffrey Wever a wordo compaña pa representante 
di ministerio di naturalesa, Sr. Anko Koopmans, directora di 
Departamento di Asuntonan Economico, Comercio y Industria, 


Sra. Maria Dijkhoff- Pita, director di Utilities N.V., Sr. Anthony 
Rojer y director di Aruba Agri Development Company N.V., Sr. 
Jeremy Croes. 


Durante e bishita Sra. Ria Hulsman, Regional Manager Latin 
America and Caribbean y diferente expertonan a elabora riba 


diferente aplicacion di diferente tecnologia innovativo pa stimula 
agricultura comercial na Aruba. Tambe e delegacion a ricibi un 
tour na “Netherlands Plant Eco-phenotyping Centre” (NPEC) na 
unda a ricibi un splicacion amplio riba nan estudionan cu meta 


di saca afo e miho condicionnan di plantacion posibel pa saca 


maximo cosecha - un punto sumamente importante pa e factibi- 
lidad di agricultura comercial. 


Agricultura comercial como pilar economico ta prioridad di 
Ministerio di Economia y Ministerio di Naturalesa pa asina diver- 


sifica Aruba su economia. “Nos ta consciente di e potencial grandi 
di agricultura comercial y ta nos compromiso pa busca coopera- 
cion cu partnernan strategico cu tin e “know-how” relevante pa 
aplica esaki na un manera comercial y na beneficio di e industria 


agricola”, segun minister Geoffrey Wever. 


Den reunion cu Wageningen University: 


Geoffrey Wever tin interes grandi pa haci 
agricultura comercial posibel na Aruba 

RECIENTEMENTE, 
Colegio 
Arubano 
a 
organisa un ‘open dag’ pa e alumnonan di klas 
6 di scol basico, alumnonan cu ta finalisando 
MAVO, alumnonan cu ya ta na scol y kier sa mas 
tocante profiel y estudio tanto na Aruba, como 
den exterior, mayornan y otro hende interesa 
den conoce e scol miho. 


E ‘open dag’ tabata bon bishita. A presenta 
tur materia na e alumnonan (di futuro) y nan 
mayornan. Tambe tur e clubnan di servicio na 
comunidad, e conseho di alumno di Colegio 
Arubano y ‘boekenfonds’ a duna splicacion. E 
invitadonan por a sigui lesnan di prueba y traha 
tarea di diferente materia den diferente lokaal. 


Hopi invitado a duna di conoce di a disfruta di 
e dia y mayornan a duna ‘feedback’ positivo y 
tabata bou impresion di e scol. 


Colegio Arubano ta organisa banda di les 
diferente actividadnan pafo di scol, manera 
actividadnan boluntario na beneficio di nos 
comunidad. Tin excursion na Aruba y den 
extranhero. Esakinan ta inclui e proyectonan 
di Erasmus+, y aki poco un grupo di VWO5 
lo biaha pa Hulanda y un grupo di HAVO4 pa 
Colombia. 


Actualmente e scolnan basico por inscribi 
nan alumnonan di klas 6. Despues di realisa 
e ‘doorstroomtoets’, tur alumno, cu ta cumpli 
cu e rekisitonan, ta haya un carta cu informa- 
cion tocante e procedura di inscripcion. Te ora 
a tuma e decision final di inscribi e alumno 
na Colegio Arubano, e pago ta tuma luga. No 
tin un cantidad maximo di alumno cu scol por 
admiti. Tur alumno cu cumpli cu e rekisitonan 
di admision ta bonbini. 


Colegio Arubano ta e scol secundario di nivel 
HAVO/VWO mas grandi na Aruba, cu casi 1300 
alumno. E scol ta un scol catolico, habri pa tur 
otro denominacion y cu e aña aki ta celebra su 
65 aniversario. E scol aki a forma hopi profe- 
sional na Aruba. Nos ta conta cu un aña escolar 
nobo exitoso. 


Pa mas informacion: Tim Croes, rector di 
Colegio Arubano. Mail: tim.croes@colegioa- 
rubano.aw 


Colegio Arubano ta preparando p’e aña escolar nobo 

MINISTER Xiomara Maduro ta informa cu 
entrante 1 di april 2024 e suma di exoneracion di 
impuesto riba ekipahe di biaheronan ta aumenta di 
AWG 400 pa AWG 900. 
Esaki ta conta pa biaheronan cu ta trece articu- 
lonan y productonan na momento cu yega Aruba 
bek for di exterior. Generalmente, tur biahero tin 
derecho riba exoneracion di impuesto riba un cant- 
idad limita di articulonan y productonan cu ta paga 
accijns. 
E balor maximo riba e factura cu cada biahero tin 
derecho riba exoneracion di impuesto entrante 1 di 
april 2024 ta bira AWG 900. Esaki ta aplicabel riba 
entre otro, articulonan di paña, sapato, holoshi, 
celular, cos di hunga, y productonan di beyesa. 
Articulonan y productonan cu tin un balor di factura 
cu ta surpasa AWG 900, mester paga impuesto di 
importacion ariba e articulo completo. 


Pa productonan di accijns manera alcohol y sigaria, 
cada biahero por trece: 
• 200 pida (1 slof) di sigaria, of 25 pida di siga, of 
50 pida di cigarillos, of 250 gram di tabaco 
• 1 liter di bebida fuerte p.e. rum of whisky, of 2,25 
liter di biña, of 3 liter di cerbes. 
Riba e productonan aki no mester paga accijns. 
Den e caso cu e biahero surpasa e cantidadnan aki, 
lo mester paga accijns riba e productonan. 
E mandatario ta sigui informa cu pa bin na remarke 
pa exoneracion di impuesto, tur biahero: 
- Mester tin minimo 16 aña di edad 
- Mester tene na cuenta cu e exoneracion ta conta 
solamente pa articulonan/productonan di uzo 
personal. 
- Mester tene na cuenta cu pa cierto articulonan/ 
productonan entrada ta prohibi of lo tin mester di 
un permiso, manera drones, remedi, mata y carni. 


Minister di Finansa ta subraya cu Aduana ta haci 
control riba ekipahe y pa biaheronan warda e 
facturanan pa por calcula e balor di e productonan 
cu a cumpra. 


Pa mas informacion acudi na www.douane.aw 
of pagina di Facebook Departamento di Aduana 
Aruba. 


Minister Maduro di Finansa ta informa: 


E suma liber di impuesto riba ekipahe di biaheronan ta 
subi di 400 pa 900 florin entrante dia 1 di april 2024 

‘DICON no tin algo asina aki pa hende muhe? Ami 
ta haya cu mester tin un proyecto asina aki pa hende 
muhe tambe. Mi ta asina impresiona di kico mi pareha 
a haya durante Best Dad Ever ’: Un pareha di un tata 
cu a participa na Best Dad Ever ta duna su opinion na 
final di e proyecto. 


‘Despues di e di dos sesion di Best Dad Ever caba, mi 
a mira cambio positivo den su relacion y contacto cu 
nos yiu. Y el a bin di dje mes, no door di mi’: Un otro 
pareha di un tata cu a participa na Best Dad Ever ta 
duna su opinion na final di e proyecto. 


For di 5 di maart te cu 21 di maart ultimo, e prome 
grupo di tata pa aña 2024 a participa na e proyecto 
Best Dad Ever y a finalisa Best Dad Ever cu un certi- 
ficado. Best Dad Ever ta un proyecto caminda cu, 
durante 7 sesion tatanan y futuro tatanan ta traha 
ariba nan habilidadnan pa ta un miho tata di locual 
cu nan ta caba. Best Dad Ever ta stimula e participa- 
cion di hende homber den educacion di nan yiunan. E 
tatanan ta ricibi tipnan, informacion y conocemento 
con nan por ta mas involucra den bida di nan yiu. 


Estudio haci na Aruba na 2012 a mustra cu e relacion 
entre tata y yiu na Aruba lo ta zwak. Esaki a pone cu 
Fundacion Telefon pa Hubentud Aruba a laga haci un 
estudio mas profundo na aña 2016 pa asina aki haya 
un miho bista di kico tatanan ta pensa di nan rol den 
educacion di nan yiunan. Un di e resultadonan di e 
estudio ta cu tatanan kier ta mas involucra cu educa- 
cion di nan yiunan. Debi na esaki Fundacion Telefon 
pa Hubentud Aruba a crea Best Dad Ever na 2016 
y a cuminsa cu implementacion di Best Dad Ever na 
2017. 


Algun temanan cu ta parti di e sesionnan ta por 
ehempel: impacto di un tata, planea famia, duna 
cuido, violencia etc., etc.. Algun partner cu tambe 
tawata tin un rol durante algun di e sesionnan ta 
Famia Planea y partera Michael Quandt. 
Best Dad Ever por tuma luga danki na sosten di Setar 
N.V, Aruba Airport Authority N.V. y The Salamander 
Group. 


Pa mas informacion tocante Best Dad Ever por 
tuma contacto via nos website: 131.aw, Instagram: 
Instagram: 131aruba, facebook: https://www.face- 
book.com/aruba.131, email: 131aruba@gmail.com 
of telefon 5886138/ 5884011. 


E prome grupo di tata pa aña 2024 a termina Best Dad Ever 

DIALUNA mainta durante confer- 
encia di prensa di Gobierno di Aruba, 
Prome Minister Evelyn Wever-Croes 
a anuncia di ta decreta luna di April 
como e luna nacional contra abuso di 
mucha. Durante e luna aki, ta pidi tur 
ciudadano pa para keto na e problema 
serio di abuso y abuso sexual di mucha. 


Prome Minister a splica cu na momento 
cu un mucha wordo abusa, e impacto 
riba su bida ta uno desastroso, mirando 
cu e lo carga esaki cu ne pa resto di su 
bida. Pero esaki no solamente ta afecta 
e criatura sino tambe e famianan rond 
di dje. Pa cu esaki, Gobierno conhunt- 
amente cu profesionalnan den e area 
aki a bin ta haciendo hopi pa purba 
combati e actonan aki, pero no ta sufi- 
ciente, mirando cu un estudio ta indica 
cu 99% di esnan cu ta comete e acto 
aki ta un persona cu ta cerca di e famia. 


Esaki ta loke ta haci e lucha aki pa 
Gobierno y e profesionalnan hopi mas 
dificil, pasobra ni Gobierno ni otro 
instancianan no por dicidi cu ken e 
mayornan ta laga nan yiu. P’esey ta 
importante pa decreta e luna di April 
como e luna nacional contra abuso di 
mucha, na unda ta pidi henter comu- 
nidad pa para keto un rato den e lucha 
contra abuso di mucha. 


Na inicio di gobernacion di Gabinete 
Wever-Croes, Gobierno a bin ta traha 
constantemente riba diferente ley y 
procedura pa percura cu e castigo p’e 
abusado ta bira mas severo, y a traha 
riba prevencion y educacion cu ta un 
parti esencial den e lucha aki. Tambe, 
a nota cu ta di suma importancia pa 
pone mas atencion na e veld social y a 
cuminsa traha den e Social Crisis Plan 
riba e problematica aki. 


A institui un Comision Nacional di 
Abuso di Menor, Bureau Sostenemi 
a 
bira 
Advies 
en 
Meldpunt 
Kindermishandeling (AMK), a institui 
un comision “Sexueel misbruik minder- 
jarigen” bou guia di sra Lisette Gomez 
– un persona cu a dedica su bida na 
bringa e abuso aki, a bin cu varios ley 
pa proteccion di muchanan: Ley di 
creche, ley di proteccion di mucha y 
hoben, ouderenplan, a inaugura Centro 
pa Hoben y Famia pa yuda mayornan 
fortalece nan ‘parenting skills’, a 
institui e departamento di Mucha y 
Hoben, a introduci FACT-team Kind en 
Jeugd di Sociaal Psychiatrische Dienst, 
a expande crisis “opvang plekken” na 
Fundacion Contra Violencia Relacional; 
y Stichting Reclassering a establece su 


departamento di “Jeugd” reclassering. 


Tur esakinan ta esfuersonan haci 
durante añanan pa Gobierno den purba 
combati abuso contra menor. 


Hopi ta esnan cu kier wak castigonan 
halto pa e abusado, pero mester corda 
cu e bienestar di e victima, y e inves- 
tigacionnan cu mester wordo haci pa 
asina un hues por dicta un castigo 
halto tambe ta importante. 


“Mi ta condena abuso di mucha, special- 
mente abuso sexual di mucha, y mi 
ta compromete mi mes pa sigui traha 
hunto cu e profesionalnan den e veld, 
pa logra combati abuso contra nos 
muchanan”, Prome Minister a expresa. 


Prome Minister Evelyn Wever-Croes: 


Luna di April ta wordo decreta como 
luna nacional contra abuso di mucha 

E parti cualitativo di e investigacion ta consisti di 16 entrevista 
cu a ser teni durante e analisis y trabou di e parti cuantitativo. 
Na cuminsamento, e plan tabata pa entrevista por lo menos 
15 hende muhe personalmente cu a participa den e investig- 
acion cuantitativo tocante nan experiencia tocante violencia 
domestico y specialmente cu IPV. Durante e parti cuantitativo 
22 participante a inscribi nan nomber y a duna nan number di 
telefon, pero ora nan a ser acerca despues di e parti cuantita- 
tivo y nan a ripara cu nan lo ser graba, 12 di nan a retira. Ora a 
puntra nan cua tabata e motibo, nan a contesta cu nan tabatin 
miedo cu e entrevista lo por a ser graba contra nan. 


Esaki tabata e motibo pa implementa un idea, cu a ser pensa 
riba dje y cu ta consisti di entrevista profesionalnan cu den 
practica ta topa cu problemanan, cu ta surgi den casonan di 
violencia domestico y di pareha (IPV). Como den un investiga- 
cion previo a focus na prome luga riba polis, a dicidi pa admiti 
otro institucionnan y profesionalnan pa papia tocante e topico 
delicado aki. E tactica aki lo haci e focus riba e problema aki 
mas grandi y lo por a trece otro puntonan di bista cu por a 
yuda haya solucionnan posibel pa combati violencia domes- 
tico y di pareha. 


A scoge pa uza e forma narrativo di entrevista basa riba e 
hecho cu entrevistann narativo ta pone enfasis riba e stori- 
anan di e personanan cu ta ser entrevista. Storianan narativo 
ta pone enfasis riba cosnan temporal, social y e structuranan 
importante di e entrevistanan. E obhetivo principal di esun cu 
ta entrevista ta pa e keda un persona cu ta scucha. 


Un di e obhetivonan di un entrevista narativo ta e entrevista 
oral historico, unda cu e topico ta pasa riba e historia indi- 
vidual pa cubri e “historia” comunal of un parti importante di 
e comunidad den e forma di departamentonan di gobierno, 
fundacionnan y institucionnan (Kvale & Brinkmann, 2009). 


Otro motibo importante pa uza e forma narativo tabata e 
hecho cu e personanan cu tabata participa como esnan cu ta 
ser entrevista, tabata profesionalnan trahando den departa- 
mentonan gubernamental y fundacionnan no-gubenamental, 
cu normalmente ta hopi ocupa cu nan propio profesion y cu 
tin poco tempo pa un entrevista extensivo. Nan ta prefera cu e 
preguntanan ser manda na nan pa asina nan tin tempo nan por 
dedica tempo pa contesta e preguntanan. 


E motibo di e parti cualitativo aki ta pa colecta data di profe- 
sionalnan y otro personanan cu pa motibo di nan profesion, ta 
envolvi den resolve problemanan cu ta ser causa pa motibo di 
VD y maltrato of abuso di mucha. Ta importante no solamente 
pa sa con nan ta trata e problema di e formanan di abuso, pero 
tambe cua fenomenonan social nan ta topa, specificamente, 
cua experiencianan, punto di bista, posibel advertencianan y 
recomendacionnan pa combati y preveni violencia. 


E entrevistanan lo aparece, lo mas tanto posibel den e secuencia 
di e capitulonan di Capitulo 4, cuminsando cu un naracion 
tocante un caso di IPV cu tambe a bira un caso di VD contra e 
yiunan. E di dos naracion ta trata un caso di post-natal stress 
traumatic disorder causa pa abuso sexual di un mucha muhe 
abusa tanto pa su tata como pa su omo. E dos storianan aki 
ta di dos diferente hende muhe cu a busca conseho tocante e 
violencia domestico cu nan a biba. 


E di tres entrevista ta tocante abuso di mucha contribui pa un 
pediatra y ta ser sigui pa contribucion di un entrevista cu e 
directora di e Centro Orto- pedagogico. E entrevista tocante 
e consecuencianan negativo di IPV contra salud di e victi- 
manan, ta un contribucion di un dokter di cas. E entrevista 
tocante violencia transgeneracional (Cap. 4.7) ta un splica- 
cion di un terapista di famia tocante e terapia cu ta ser uza pa 
trata violencia den famia y sigui pa un entrevista di un consul- 
tant di WGK tocante teen pregnancy y su consecuencianan. 
Diferente persona envolvi den e problematica aki, manera un 
pastoor catolico, un pastoor protestant, e Fundacion contra 
Violencia Relacional, e persona cu ta yuda den casonan serio, 
cu nos conoce como Slachtofferhulp ta papia tocante su expe- 
riencia y esfuersonan pa yuda victimanan den momentonan 
dificil. Tambe, tin un entrevista cu un terapista contra rabia 
(Anger Management) y e trabou di Veiligheidshuis cu tin un 
papel importante den trabou conhunto entre varios departa- 
mentonan y fundacionnan cu ta traha riba e tereno aki. E ultimo 
entrevista ta un entrevista cu un abogado y hefe di Recherche 
tocante Stalking. 


E preguntanan haci ta orienta riba e practica di e diferente 
profesional. Cada profesional tin su propio manera di trata e 
problema di IPV/VD y pa duna conseho of pa referi un persona 
na otro profesional pa tratamento special. Na final di e capi- 
tulo aki, e data mas importante, remarcanan y recomenda- 
cionnan lo ser menciona y analisa, buscando specialmente pa 
puntonan comun. 


E participantenan a ricibi 6 preguntanan clave, pero tambe a 
laga espacio pa duna e institucionnan y individuonan opor- 
tunidad pa duna nan propio pensamento y cualkier remarca, 
cu den nan opinion ta merece atencion y tambe nan propio 
ideanan pa solucionnan posibel. E 6 pregunta ta: 


Cua ta bo trabou y cua ta bo metodo di atende e problema di 
Violencia Domestico (VD) of IPV? 
Kendenan ta bo clientenan/pashentnan? 
Ken ta manda e clientenan/pashentnan pa bo? 4, Con bo ta 
trata e problema di e victima? 
Bo tin algun recomendacionnan cu bo ta desea di duna pa 
combati VD/IPV? 
Bo tin algo special cu bo ta desea na e entrevista aki tocante 
e problema aki? 


Investigacion Encuanto Violencia Domestico na Aruba 
Capitulo 29 - Investigacion Cualitativo: 14 Entrevista cu profesionalnan riba e topico aki y 2 storia personal 

Pasta Conchiglie con Salsa Romesco y Atún 


El elegante puré Romesco de primavera y verano es tan 
vibrante y poderoso y el sabor a pimentón ahumado combina 
muy bien con este condimento. Se adhiere perfectamente a 
la pasta conchiglie caliente. 


El sabor es rico, audaz y picante y es un acompañamiento 
maravilloso. 


Encima se encuentra el suave queso feta blanco y desmenuz- 
able y grandes trozos de hojuelas de atún. Ideal y perfecta 
porque la historia cuenta que esta salsa fue diseñada tradi- 
cionalmente por los pescadores de la región de Cataluña y 
para comer con pescado. 


Pero, francamente, es demasiado maravilloso para no 
compartirlo con otras carnes y verduras. 


Receta 
TIEMPO PREVIO:1 hora 
HORA DE COCINAR:40 minutos 
TIEMPO TOTAL:1 hora 40 minutos 
2SERVICIO 


Ingredientes: 
cocinar la pasta 
2 cuartos Agua hirviendo 
1 cucharada. Sal gruesa 
2 tazas de Pasta conchas, o la pasta que se desee, corta 
preferiblemente. 
Romesco 
2 albahaca primaveral 
3 tomates 
1/4 taza de tomate secado al sol y aceite 
1/2 pimiento rojo 
1/4 Pimienta amarilla 
1/2 tallo de apio cortado en cubitos 
1/2 chalotes 
3 Dientes de ajo pelados 
1 pizca de hojuelas de chile rojo 
2 cucharadas. Vinagre, jerez o tinto 
3/4 taza de aceite de oliva virgen extra 
1/4 cucharadita Sal marina 
1/4 cucharadita Pimienta negra recién molida 
Para el atún 
8 oz. lata de atún 
8 tomates cherry 
2 tomillo primaveral 
1/4 cucharadita Pimienta 
1/4 cucharadita Sal marina 
1/4 taza de aceite de oliva virgen extra 


Guarnación 
2 onzas. Queso feta 
1/8 cucharadita. Pimienta negra recién molida 
1 pieza de albahaca 
1 tomillo primavera 
1 cucharadita Aceite de oliva virgen extra 


Direcciones: 


Coloca una olla grande con agua en la estufa, agrega 8 tazas 
de agua y comienza a calentar a fuego medio-alto. Una vez 
que el agua esté hirviendo, añadiremos 3 cucharadas de 
sal y cocinaremos la pasta durante unos 10-12 minutos, 
asegurándonos de mantenerla un poco poco cocida. 
2) 
En una tabla de cortar, comience a cortar las verduras 
en cortes aleatorios; los dados pequeños estarían bien. Para 
el ajo y la chalota, los cortaremos en rodajas finas. 
Coloque todo el {Romesco} en un procesador de alimentos. 
Procesa todos los ingredientes hasta tener una pasta. 
Alternativamente, también puedes utilizar una batidora de 
mano. Y ahí lo tenéis, ¡un rico Romesco suave! 
Coloque el atún en un recipiente de vidrio o de acero inox- 
idable. Agrega todos los ingredientes de {Para El Atún} y 
mezcla bien y reserva. 
Cuela la pasta y agrega {Romesco}a la olla y revuelve bien. 
Colocar todo junto y poner {Decoración} en la parte supe- 
rior del plato. ¡Disfrutar! 
NOTAS FINALES 
La salsa romesco se puede conservar en el frigorífico y dura 
entre 4 y 5 días. 


Excelente con zanahorias, patatas asadas, pimientos asados, 
berenjenas, cebolletas, o como aderezo para ensaladas o 
pastas como lo usaremos hoy. (PD: esta receta, original- 
mente, contiene frutos secos como almendras y avellanas. 


Elijo no incluirla por el riesgo de reacciones alérgicas, pero 
si gustas, puedes agregar en el procesador de alimentos 
unas 12 de cada una de estas nueces. 


después de tostarlo en un horno a 275 grados durante 
aproximadamente 2-3 minutos y durante este proceso de 
tostado no es necesario agregar aceite). 

Sinceramente, Pastor Marcel Balootje 


Fortaleza pa Famia 


CONFIA den Señor y haci loke ta bon, biba den e tera y 
alimenta bo mes cu Su fieldad (Salmo 37:3). 
Señor ta fiel, 
Señor ta bon, 
Señor ta maraviyoso, 
Señor ta misericordioso, 
Señor ta bondadoso. 
Tur esey Señor ta pa nos. 


Leon chikito si tin necesidad y ta pasa hamber, ma esnan 
cu ta busca Señor lo no tin falta di ningun cos bon (Salmo 
34:10). 


Un hende fiel lo ta yen di bendicion, ma esun cu ta pura 
pa bira rico, lo no keda sin castigo (Proverbionan 28:20). 


Fieldad na Dios ta bini na prome luga, ora un homber ta fiel 
na Dios, e ta fiel na su esposa, y fiel na su famia, pasobra 
ta dificil pa un hende ta infiel na su esposa/esposo/famia 
y ta fiel na Dios. Fieldad ta nifica mi ta esforsa mi mes pa 
permanece den caminda di Dios, y cumpli cu e boluntad di 
Dios pa mi bida. 


Den Daniel capitulo 6, Daniel ta duna nos tur cu ta stima 
Dios, y tin Dios na prome luga den nos bida un ehempel di 
locual ta fieldad, na momento cu e ta pone Dios riba tur 
cos, y rechasa idolatria, a costo di su propio bida. 


Den Genesis capitulo 6:6-15 Hose ta duna ehempel con 
un persona porta fiel na Dios y respeta su mes y respeta 
hende, prefera core bay sunu enbes di cay den adulterio y 
faya cu Dios. 


Den Daniel Capitulo 3:16-25 Sadrac, Mesac y Abednego a 
demostra cu ora nos ta fiel na Dios, Dios ta hunto cu nos 
tur momento. Y nan tabata tres hoben cu a duna e bon 
ehempel. 


Ora bo ta fiel na Dios, bo no tin miedo di hende, ora bo ta 
fiel na Dios, tur momento su Palabra ta conta pa bo. 


Ora bo ta fiel na Dios, placa ni posicion, ni tampoco poder, 
no por cumpra bo, ora bo ta fiel na Dios bo no ta bandona 
bo fe of creencia pa complace cu hende, ora bo ta fiel na 
Dios, bo no por uni den yugo desigual, den ningun forma. 


Dios ta buscando hendenan fiel y dispuesto pa sirbi Dios 
tur momento, y Señor conoce esnan cu ta fiel na dje, y 


Dios ta mantene un cura di bondad rond di esnan cu ta di 
dje. Hende fiel na Dios ta papia berdad, pasobra nan sa cu 
berdad ta trece ganashi y bendicion den nan bida y tambe 
riba nan famia. 


Boso cu ta stima Señor, odia maldad, E ta preserva bida di 
Su Santonan, E ta libra nan for di man di e malvado (Salmo 
97:10). 


Nos Rey y Señor Cristo Hesus, tabata fiel den tur cos, E 
a muri na cruz pa nos picanan, lanta despues di tres dia 
for di morto y ta bini bek bin busca Su pueblo, pasobra e 
a priminti cu nunca e lo bandona nos ni tampoco laga nos 
desampara. 


E maldad di mundo ta aumenta dia pa dia, materialismo 
ta kibra famia y matrimonio, inmoralidad y abominacion 
kier domina, pero e remanente fiel na Dios lo permanece, 
y lo para y duna cara, sin envolvi cu cosnan di mundo, sin 
busca interes propio, pasobra fieldad na Dios tin un costo 
hopi halto den bida di hende. 


Locual ta e hecho mas bunita ta cu no ta nos mes ta cali- 
fica nos mes como hende fiel, como algo pa broma cu 
ne, of pa haci’e un competencia, pero hende fiel ta wordo 
marca pa Dios, y Dios ta purba esnan cu ta fiel (Job 1;1) 
(Job 1:6 -8). 


Dios ta fiel. 


E beneficio di esnan cu ta fiel na Dios 

Cu dolor na nos curason, nos ta participa 
fayecimento di nos ser stima: 


JULIETA ALTAGRACIA GORDON 
PETRO SUAREZ 
*19-08-1960 - †13-03-2024 


Casa: Erico Petro Suarez 


Yiunan: Egbert Gordon, Marco Donato, †Ja- 
son Gordon 


Nietonan: Shemar Gordon, Tshwan Gordon, 
Jace Gordon 


Rumannan: Charlie Dossett, Ruby Dossett 


Sua: Francisco Petro Suarez 
SOBRINO(A), PRIMO(A)NAN, FRIENDS 
AND FAMILY Y DEMAS CONOCI 


Ta invita pa acto di despedida lo tuma luga 
na Aurora Funeral Home diaranson 27 di 
maart 2024 di 2’or pa 4’or di atardi. Crema- 
cion lo tuma luga despues. 


Gradicimento y Invitacion 


Famia completo kier a manda un palabra di 
gradicimento pa tur Aurora y staff completo, pa tur 
e atencion ricibi y tambe tur condolencia ricibi pa 
medio di bishita, yamada, mensahe y pa tur e aten- 
cion ricibi despues di fayecimento di nos ser keri 


MAXIMILLAN HERNANDEZ PINEDO, 
miho conoci pa Max of Conder. 


Boso a duna nos un gran sosten y forsa pa carga 
cu e enorme perdida aki, pa mira con stima y apre- 
cia Maximillan tabata. 


Famia kier a extende un invitacion pa 3 Santo Sac- 
rificio di misa pa descanso di nos defunto stima 
cual lo tuma luga na misa di Birgen di Fatima na 
Dakota. 


April 1 cuminsando pa 9 am 
April 3 cuminsando pa 7pm 
April 5 cuminsando pa 7pm 


1 Thessalonians 5:11 
Pesei kurasha I yuda otro krese manera boso ta 
hasi caba. 


Cu inmenso tristeza nos ta anuncia fayecimento 
di: 


Sra. Rita Bartolomea Winterdaal-van 
der Biezen 
*23-10-1954 †22-03-2024 


Na nomber di su: 


Casa: Luis Beltran Winterdaal 


Yiunan: Siera, Steven y Nora, Shereldine y Zigo, 
Marien y Andy 


Nieto y nietanan: Nathan y Dona, Natselane, 
Nathaniël, Tariq, Tairienne, Stephanie, Cherzion, 
Cherrylaine, Jake. 


Biesanieto: Nicky, Roro 


Rumannan: Maria van der Biezen, Cerilo van der 
Biezen y Lily, Tina, †Mario Tromp van der Biezen, 
Azusena van der Biezen, Angelo Croes, † Deto 
y Alixon van der Biezen Brisneda, Tino y Claudia 
van der Biezen Ras 


Sobrina y sobrinonan: Edgar, Jonathan, Gillianne, 
Gilbert, Jedediah,Maurin, Kendrick, Kimberly, 
Wesfalia, Nathalie, Gabriela, Agniezka, Julian, 
Haime, Matdalie, Dylon, Mylon, Annastasia, Igmari 


Tantanan: Mena, Agricola, Tina, Dela, Nini 


Ihanan: Rose-ann y Rachel 


Sua y cuñanan: Herman y Vera Winterdaal 
Croeze, Mercedes y †Gilbert Ponson- Winter- 
daal, Juan y Glenda Winterdaal Pietersz, Victor 
y †Filomena Winterdaal van der Linden, Rogelio 
Winterdaal. 


Amistadnan di Cas: Maito van der Linde esposa 
y famia, Humberto (Boechi ) Geerman esposa 
y famia, Soily Dugarte, Ruben Willems esposa y 
famia, Raquel, Erick y famia, Susan, Marc y famia 
Martha Hernandez, Suyen, Jordan y famia 
Adri de Palm esposa y famia, Mitchel, Betsa 
y famia, Hubert Kelkboom, esposa y famia, 
†Albert(Boei) y Sara Arends-Mansur, Mary Jeanne 
y Zyqion Jones Elvira Maduro y famia 


Demas famianan: Winterdaal, van der Biezen, 
Jones, Lacle, Diaz, Tromp, Lopez-Barona, Valdink, 
Ponson, Vrolijk, Thiel, La Rosa, Ras, van der Linde, 
Noguera, Farro, Eckmeyer, Petrochi, Gomez, 
Abma, Quandt, Peasch, Arends-Mansur, Kelk- 
boom, Colina, Almary, Maduro, Henriquez, Kool- 
man, Hereira, Schwengle, Curiel, Croes, Donata, 
Webb, Dugarte, Kock, Jacobs, Martijn, Le Grand, 
Rosina. 


Disculpa nos si a lubida un otro famia of amistad 
nan den nos momentonan di 
tristesa 


Condolencia lo tuma luga diahuebs 28 di maart 
di 7'or pa 9'or di anochi na Aurora Funeral Home. 


Acto di entiero lo tuma lugar diasabra 30 di 
maart di 9'or pa 11'or di mainta na Aurora Funeral 
Home y despues lo sali bay pa Santana Central 
na Sabana Basora. 


Laga tur locual cu ta spera mi ta 
bunita 
Laga tur locual cu mi encontra na 
caminda ta bunita 
Laga tur locual cu ta rondona mi ta 
bunita 
Laga tur locual cu mi ta laga tras 
keda bunita y 
Laga esaki nan termina den tur 
bunitesa. 


Cu profundo dolor na cos curason 
pero conforme cu boluntad di Dios 
nos ta anuncia fayecimento di nos 
keri: 


Rigoberto Patrick Henriquez 
*13-01-1973 
†26-03-2024 
Acto di entiero lo wordo anuncia 
despues! 

Lagrima y flornan por seca, su recuerdonan y tur loke el 
a haci y significa pa nos, lo keda grabá pa semper den 
nos mente y curason. “Cerca Dios mi alma ta na paz, 
ta di E mi salbacion ta bin” - Salmo 62:1 


Cu profundo tristeza den nos curazon, pero agradecido 
na Señor pa tur locual el a haci y significa pa nos, nos ta 
anuncia cu a bay sosega den brasa di Señor 


Juan Dominico Semeleer 
☼ 21-11-1931 † 20-03-2024 


Casá: Francisca ‘Sira’ Semeleer-Erasmus 


Yuinan: Irena Semeleer (na Hulanda) 
†Meriam Semeleer 
Silvia Semeleer 
Roy y Beatriz Semeleer - Rios 
Jimmy Semeleer 
Jackquelene Semeleer 
Nieto- y Nietanan: 
Giovanni Lew Jen Tai y Nakary Garcia Rondon 
Julissa ‘Lilly’ Croes (na Hulanda) 
Anushka Lew Jen Tai 
Sasha y Karime Chung - Valencia-Montoya 
Sharine Croes (na Hulanda) 
Francis ‘Kimmy’ y Nanoek Chung - Richardson 
Candred ‘Shuby’ Lanoy 
Jarl Falconi (na Hulanda) 
Roger y Jimberlyn Semeleer - Romero 
Jowald Theysen 
Garvin Semeleer 


Bisanieto- y Bisanietanan: Isabel Lew Jen Tai (na 
Hulanda), Zuly Hermanus, Trevor Hermanus, 
Jurian Lanoy, Jayruq Lanoy, Mia-Ava Hermanus, Jazalyn 
Wilson (na Hulanda), 
Jahir Semeleer, Zavian Chung, Jileeny Thijssen (na 
Hulanda), Chloé Semeleer 


Rumannan: 
†Rafael y Maximina Semeleer - Paesch 
†Vicente y †Carmen Semeleer - Madriz 
†Francisco Semeleer 


Subrino- y Subrinanan y nan famia: 
Glenda Vrolijk, Francisco Semeleer, Antonio Semeleer, 
Dominico Semeleer, 
Magaly Zievinger, Rafael Semeleer, Johannus Semeleer, 
Elvis Semeleer, 
Mervin Semeleer, †Alvaro Semeleer y Ricky Semeleer 


Swa- y Cuñanan: 
†Jacobo y †Rufina Erasmus - Boekhoudt y famia 
†Vicente y †Ida Erasmus - Hill y famia 
†Pedrito Erasmus y †Rafaela Croes y famia 
†Juanita Erasmus 
†Ita Erasmus y famia 
†Eligio y Antonia Erasmus y famia 
Annie y Erwin Vis y famia 
Betty y Casin Giel y famia 
Norma Erasmus y famia 


Primo- y Primanan, Comer- y Compernan, Bisiñanan 


Personanan apreciá di cas: Eddy Hermanus, Vanessa 
Rasmussen, Jurina Maduro, Ricky Loont, Sonia Hopmans, 
Christina ‘Tita’ Sterkenburg – Matos 


Ayudantenan di cas: Gloria y Shakira 


Demas famia: Semeleer, Erasmus, Croes, Wilson, 
Thijssen, Lew Jen Tai, Rasmussen, Hermanus, Chung, 
Falconi, Richardson, Valencia-Montoya, Rios, Romero, 
Lanoy, Theysen, Maduro, Garcia-Rondon, Loont, Vrolijk, 
Zievinger, Ruiz, Kelly, Flanegin, 
De Kort, Romano, Figaroa 


Su ex-coleganan di LAGO y miembronan di IOWUA 


Ta invita tur amigo-, amiga- y conocirnan na e acto di 
entiero cual lo tuma lugar Diaranson, 27 di Maart 2024, 
na Misa Santa Anna na Noord. Nos defunto stimá lo 
reposa di 9am pa 11am na Misa Santa Anna, Noord, 
pa despues sigui na su ultimo lugar sosiego na Santana 
Catolico na Noord. 


Nos ta lamenta cu despues di entiero nos no por 
risibi bishita di condolencia na cas y ta pidi disculpa 
si encaso nos por a lubida un of otro famia den nos 
tristeza. 


Bin serka mi tur cu ta cansa y carga y lo mi duna boso 
sosiego eterno – Mateo 11:28 


Cu honda pena pero conforme cu boluntad di Dios nos 
ta anuncia fayecimento di: 


Teofilo Villano Dania 
Cariňosamente yama: “Lo” y “Tatay” 
*29-02-1944 - †19-03-2024 


Na nomber di su: 
Seňora: Ysabel Arias 


Yiunan: Anchie Dania y yiunan 
Richard Dania y yiunan 
Gwendoline Dania y juinan 
Alex Dania 
† Johnny Dania y yiu 
Eduardo Dania y yiu 


Manera yiu: 
Rosa Maria Brito y yiunan 


Rumannan: 
†Aura y †Boei Ras 
Gerarda y †Pancrasio Suarez 
†Teresita Gomez-Dania 
Elvira Dania 
†Swinda Dania 
Rudolf y Sita Dania 
Lourdes y Orlando Villacis 
Erwin y Lucia Dania 
Fabiola Dania 


Mescos ruman: Lienchi Erasmus 


Mama di su yiunan: 
Marcolina Maduro 


Omonan: 
†Hendrik Dania y yiunan 
†Hose Dania y yiunan 
†Nicky Hoek y yiunan 
†Jossy Hoek y yiunan 


Tantanan: 
†Josefa Bakmeyer y yiunan 
Susana Dania y yiunan 


Sobrino y Sobrinanan: 
Jacqueline Ras y yiunan; Edgar Ras y yiui 
Victor Suarez y famia; Soraida Suarez y famia; Harold 
Suarez; 
Mimi y Frank Peňa y yiunan; Magaly Suarez 
Sigmar Maduro y Lennie y yiunan 
Leidimar y Glembert Kock y yiunan; Ghislaine Dania y 
Lyrick 
Koolman y yiunan; Alicia Dania y Josue Hernandez y 
yiunan 


Mescos cu sobrina: 
Dianhdra, Sherwin y Jarred Howell 


Nieto y bisanietonan, Ihanan, comer y compernan, 
primo y primanan, bisiňa stima Irma Kock y famia, amigo 
y amiganan, Staf y personal Huize Marie Stella seccion 
Anglo y Aloe 


Y demas famia: 
Dania, Loefstop, Loopstok, Hoek, Ras, Suarez, Maduro, 
Danje, Villacis, Silvestre, Willems, Bakmeyer, Wout, 
Peňa, Alberts, Robert, Henricus, Desbarida, Helder, 
Kelly, Franken, Werleman, Paesch, Vrolijk, de Lange, 
Kock, Koolman, Croeze, Navas, Leon, Villes, Boekhoudt, 
Dabian, Croes, van der Biezen, Howell y Erasmus 


Demas famia na Corsow: Leito, Montesant, Pieters, Senior 
y Foe 


Ta invita tur amigonan, bisiňanan y conocirnan pa e 
acto di condolencia y entierro cu lo tuma lugar diasabra 
30 di maart 2024 na Aurora Funeral Home. E restonan 
mortal di Teofilo lo ta reposa di 2’or pa 4’or di atardi na 
Aurora Funeral Home. Despues lo sali pa Santana Central 
na Sabana Basora. 


Despues di entierro no ta ricibi bishita di condolencia na 
cas. 


Lo tin un box disponibel na Aurora Funeral Home pa 
donacion pa obranan caricativo. 


Cu Cristo tin Victoria! 


Nos ta anuncia fayecimento di: 


Sixto Ismael Dirksen 
Mihor conoci como: 
Tico y yama pa su casa peluche. 
*20-09-1965 – †24-03-2024 


Na nomber di su: 


Esposa stima: Ingrid del Carmen Dirksen Mon- 
talvo 


Yiunan: Meleny Dirksen, Ibrahim Dirksen 


Mayornan den feliz memoria: 
Mama: †Petra Maria Dirksen-Wernet 
Tata: †Lourens Dirksen 


Suegronan den feliz memoria: 
†Jose Benjamin Montalvo 
†Regina Montalvo Ronbinson 


Rumannan: Evelina y Eric Rincones-Dirksen, 
Ingrid Dirksen y †Diego v/d Linde, †Irena y 
Johan Kelly-Dirksen, Frido Dirksen y Esperanza 
Nausa, †Emiliano Dirksen & Julia Dirksen Geer- 
man, †Rigoberto ‘Jani’ Dirksen y Ana Dirksen- 
Werleman, Rudy Dirksen y Yvonne Barthel, 
Frank y Aura Dirksen-Geerman 
Omo y tantanan: †Alberto y Frani Wernet-Kel- 
ly, Mamita y †Bartolo Dirksen-Wernet, Rafaela 
y †Rosimbo Gomes-Wernet 


Swa y cuñanan stima mane ruman: Nilka 
Montalvo & Jerrold de Cuba, Milly Montalvo 
& Ivan Arends, Tony Montalvo & Judith Mon- 
talvo, Henry Montalvo 


Manera yiu: Antony Roberts,Keanna de cuba, 
Kaeden de Cuba, & Kimberly Castell. 


Ihanan: Everick Rincones, Fernando Dirksen y 
Jayne Dirksen. 


Mane ruman y bon amigo: Donco, Lando 
Franken,Charly Koolman, Robert Maduro, Eric 
Ras, Rudy Ras, Joseph Schengle, Jozef Marti- 
nus, Tico Croes, David Dubero, Ranzino Vrolijk, 
Mando Rasmijn, Richard Kelly 


Ex-coleganan di SETAR N.V., amigonan, com- 
per y comernan, primo y primanan, 
subrino y sobre subrinonan y demas famia: 
Dirksen, Geerman, Rincones, Werleman, 
Montalvo, Gomes, De cuba, Arends, Marin 
Despensa si den nos tristesa nos por a lubida 
algun persona of famia. 


Condolencia lo tuma luga diaranson 27 di 
maart di 7'or pa 9'or di anochi na Aurora Fu- 
neral Home. 


Ta invita pa asisti Santo Sacrifisio di misa cual 
lo tuma luga diahuebs 28 di maart di 9'or pa 
11'or di mainta na Misa Inmaculada Concep- 
cion na Santa Cruz. 
Cremacion lo tuma lugar den seno familiar. 


Nos ta lamenta cu despues di cremacion nos 
no ta ricibi bishita di condelencia na cas. 


